title: Jiří Jarošík

text: Jiří Jarošík (s. 27. lokakuuta 1977 Ústí nad Labem, Tšekkoslovakia) on tšekkiläinen jalkapalloilija, joka edustaa espanjalaista Real Zaragozaa. 193 senttimetriä pitkän Jarošíkin pelipaikka on keskikentällä.


title: Jiří Jarošík

text: Jarošík on edustanut ammattilaisuransa aikana myös Sparta Prahaa (1996–2003), Slovan Libereciä (1997–1998, laina), Moskovan TsSKA:ta (2003–2005), Chelseaa (2005–2006) ja Birminghamia (2005–2006, laina). Celticissä hän on pelannut vuodesta 2006 lähtien.


title: Jiří Jarošík

text: Tšekin maajoukkueessa vuonna 2001 debytoinut Jarošík on pelannut 20 A-maaottelua.


title: Dan Donegan

text: Dan Donegan (s. 1. elokuuta 1968, Oak Lawn, Illinois, Yhdysvallat) on metalliyhtye Disturbedin kitaristi ja yksi perustajajäsenistä.


title: Dan Donegan

text: Donegan aloitti kitaransoiton teini-ikäisenä ja perusti yhtyeen nimeltä Vandal, joka soitti glam metalia. Hän on soittanut Disturbedissa sen perustamisesta lähtien, vuodesta 1996.


title: Hakan Şükür

text: Hakan Şükür (s. 11. syyskuuta 1971 Adapazarı, Turkki) on entinen turkkilainen jalkapalloilija, pelipaikaltaan hyökkääjä. Hän edusti istanbulilaista Galatasarayta kolmetoista kautta ja pelasi sen lisäksi muun muassa Englannin Valioliigassa Blackburnin sekä Italian Serie A:ssa Torinon, Interin ja Parman riveissä.


title: Hakan Şükür

text: Eräs Hakan Şükürin ennätyksistä kansainvälisissä otteluissa on jalkapallon maailmanmestaruuskilpailujen nopein maali, joka syntyi pelikellon näyttäessä 10,8 sekuntia Turkin ja Etelä-Korean välisessä pronssiottelussa vuoden 2002 kisoissa.


title: Hakan Şükür

text: Urheilu-uransa jälkeen Şükür valittiin vuonna 2011 Turkin parlamentin, suuren kansankokouksen jäseneksi Istanbulista. Hänet valittiin Oikeus ja kehitys -puolueen ehdokkaana, mutta hän jätti puolueen joulukuussa 2013 vastalauseena Turkin hallituksen toimille Fethullah Gülenin perustamaa Hizmet-liikettä kohtaan.


title: Kodifiointi

text: Kodifiointi (, puunrunko; puutauluista koottu kirja) on koonnos, jossa voimassa olevat lain säännökset on lainsäädäntötoimin järjestetty yhtenäiseksi kirjaksi.


title: Kodifiointi

text: "Koontaminen" on hajallaan ja eri lähteissä olevan normiston yhdenmukaistamista yhdeksi kokoelmaksi, koodeksiksi eli koonnokseksi. Kodifioinnin avulla voidaan yhdentää oikeudenkäyttöä ja hallintokäytäntöä.


title: Jack C. Haldeman II

text: Jack Carroll ”Jay” Haldeman II (18. joulukuuta 1941 – 1. tammikuuta 2002) oli yhdysvaltalainen biologi ja tieteiskirjailija. Hän oli tieteiskirjailija Joe Haldemanin vanhempi veli.Star Trek Adventures


title: Jack C. Haldeman II

text: Spaceways


title: Jack C. Haldeman II

text: Bill, Linnunradan sankari


title: Hohenheimin yliopisto

text: Hohenheimin yliopisto () on Baden-Württembergin pääkaupungin Stuttgartin vanhin korkeakoulu. Sen on perustanut vuonna 1818 Württembergin kuningas Vilhelm I. Yliopiston painopistealoja ovat maatalous- ja taloustieteet sekä luonnontieteet.


title: Hohenheimin yliopisto

text: Yliopistossa opiskelee 9 220 opiskelijaa. Vuonna 2012 sillä oli henkilökuntaa 2 104 henkilön verran, joista professoreja oli 114. Yliopiston vuosibudjetti on noin 122 miljoonaa euroa. Yliopiston päärakennuksena toimii Hohenheimin linna.


title: Lontoon pommitukset

text: Lontoon pommitukset toisessa maailmansodassa alkoivat 7. syyskuuta 1940 ja päättyivät 11. toukokuuta 1941. Pommitusten aluksi natsi-Saksan ilmavoimat Luftwaffe pommitti Lontoota 57 peräkkäisenä päivänä tai yönä. Brittiläisessä kirjallisuudessa tämä ajanjakso tunnetaan nimellä The Blitz saksan kielen salamaa tarkoittavan sanan mukaan.


title: Lontoon pommitukset

text: Iso-Britannia oli julistanut Saksalle sodan vuonna 1939 tämän miehitettyä Puolan (ks. Puolan offensiivi). Jo tässä vaiheessa arvioitiin, että Lontoota tultaisiin pommittamaan ennemmin tai myöhemmin ja 13 % lontoolaisista (mukana paljon evakuoituja lapsia) pakeni maaseudulle. Odotettuja pommituksia ei kuitenkaan heti tullut ja suuri osa evakuoiduista ihmisistä palasi pian Lontooseen jatkamaan tavallista elämää.


title: Lontoon pommitukset

text: Luftwaffen pommitukset Isoon-Britanniaan alkoivat kesäkuun 1940 aikana ja kohdistuivat alussa sotilaallisesti strategisiin kohteisiin, kuten armeijan tukikohtiin, lentokentille ja tehtaisiin pääasiassa Etelä-Englannissa. Saksalaisten ylivoima sai aikaan paljon tuhoja ja tappioita kuninkaallisille ilmavoimille. Jonkun aikaa näytti jo siltä, että ilmaherruus Ison-Britannian ilmatilassa olisi siirtymässä täysin saksalaisten haltuun.


title: Lontoon pommitukset

text: Syyskuussa 1940 saksalaiset kuitenkin muuttivat taktiikkaansa ja alkoivat keskittää pommituksiaan Lontooseen tarkoituksenaan luhistaa teollinen toiminta ja siviilien luottamus hallintoonsa. Ensimmäiset pommitusaallot alkoivat 7. syyskuuta 1940 ja kohdistuivat aluksi East Endin alueelle. Syyskuun puolivälin jälkeen pommitukset laajenivat eri puolille Lontoota. Pommituksia tehtiin pääsääntöisesti öisin, koska valoisan aikaan saksalaisten pommikonelaivueet kärsivät liian suuria tappioita.


title: Lontoon pommitukset

text: Sadat pommikoneet aiheuttivat Lontoossa suuria aineellisia tappioita ja tappoivat tuhansia ihmisiä. Tiet, rautatiet, viemäristö, kaasu- ja vesiputkisto tuhoutuivat laajoilta alueilta. Vaurioiden korjaus oli kuitenkin hyvin tehokasta ja saksalaisten tavoitteet Lontoon teollisuuden ja kaupankäynnin lamauttamiseksi eivät toteutuneet.


title: Lontoon pommitukset

text: Marraskuussa 1940 Luftwaffe keskitti pommituksensa myös muihin kaupunkeihin. Lontoota pommitettiin edelleen, muttei enää jatkuvasti. Tätä jatkui toukokuuhun 1941 asti, jolloin pommitukset lopetettiin Saksan keskittyessä hyökkäysvalmisteluihin Neuvostoliittoa vastaan (ks. operaatio Barbarossa).


title: Lontoon pommitukset

text: Syyskuun seitsemännen päivän ja vuodenvaihteen välissä Lontoossa kuoli 13 339 henkeä, ja 17 937 haavoittui vakavasti.


title: Héctor Scarone

text: Héctor Pedro Scarone (26. marraskuuta 1898 Montevideo – 4. huhtikuuta 1967 Montevideo) oli uruguaylainen jalkapalloilija ja jalkapallovalmentaja. Hän on Uruguayn maajoukkueen kaikkien aikojen paras maalintekijä.


title: Héctor Scarone

text: Scarone pelasi vuosina 1917–1930 yhteensä 51 maaottelua, joissa hän teki 31 maalia. Hän voitti maajoukkueen kanssa Etelä-Amerikan-mestaruuden vuosina 1917, 1923, 1924 ja 1926, olympiakultaa vuosina 1924 ja 1928 sekä maailmanmestaruuden vuonna 1930. Seurajoukkueuransa (1913–1939) Scarone edusti pääosin Nacionalia, mutta teki lyhyitä vierailuja espanjalaisessa Barcelonassa (1926) sekä italialaisissa Internazionalessa (1931–1932, 1934) ja Palermossa (1932). Nacionalissa hän voitti Uruguayn pääsarjamestaruuden kahdeksan kertaa. Uransa hän päätti Montevideo Wanderersissa.


title: Héctor Scarone

text: Pelaajauransa jälkeen Scarone valmensi Nacionalia ja espanjalaista Real Madridia (1951–1952).


title: Valtiokapitalismi

text: Valtiokapitalismi on talousjärjestelmä, jossa yksityinen kapitalismi on alistettu valtion valvontaan ja sen linjapäätöksiin. Valtio edistää teollisuuden infrastruktuurin kehitystä sekä mahdollistaa laajentuneella hiilen, teräksen ja energian tuotannolla maatalouden koneellistamisen. Valtio takaa tehtaiden kannattavuuden omilla tilauksillaan.


title: Valtiokapitalismi

text: Alun perin valtiokapitalismi otettiin käyttöön ensimmäisen maailmansodan aikana osana sotaan käyvien maiden sotataloutta.


title: Valtiokapitalismi

text: Keskustelu valtiokapitalismista oli suurelta osin eri vasemmistoryhmien keskinäistä kiistelyä. Jotkut ryhmät ottivat käyttöön termin valtiomonopolistinen kapitalismi, jolla tarkoitettiin suuriin valtionyhtiöihin perustuvaa talousjärjestelmää. Valtiomonpolistisen kapitalismin kritiikki kohdistuu siihen, ettei kansalaisilla ole toimeentulonsa suojana enää pienomistusta, koska valtio on ylivoimainen omistaja sekä toisaalta siihen, ettei totalitäärisessä järjestelmässä ole mahdollista muodostaa valtiosta riippumattomia kansalaisryhmiä. Käsitteet valtiokapitalismi ja valtiomonopolistinen kapitalismi ovat kuitenkin sekaantuneet.


title: Valtiokapitalismi

text: 1920-luvulla Neuvostoliiton kriitikot katsoivat maan siirtyneen viisivuotissuunnitelmissaan valtiomonopolistiseen kapitalismiin, jonka avulla päästiin eroon Jevgeni Preobraženskin havaitsemasta saksikriisistä, mikä tarkoitti sitä, että kun taloudessa menee paremmin, ottaa maaseutu osansa kansantulosta lisääntyneenä viljanhintana eikä näin ollen ole mahdollista käyttää tätäkin osaa kansantulosta raskaan teollisuuden kiinteiden investointien kiihdyttämiseen.


title: Valtiokapitalismi

text: Leninin kuoleman jälkeen neuvostojohdon ytimen muodostanut triumfi Josif Stalin, Lev Kamenev ja Grigori Zinovjev alkoivat kannattaa Jevgeni Preobraženskin kirjassaan "Sosialistisen kartuttamisen peruslaki" esittämiä ajatuksia, joita Buharin piti työläisten ja talonpoikien liiton vastaisena toimenpiteenä. Buharin oli valmis jopa sallimaan maaseudulla maan- sekä työvoiman vuokrauksen, minkä vuoksi vastustajat epäilivät hänen menneen Stolypinin reformien linjoille.


title: Valtiokapitalismi

text: Pakkokollektivisoinnilla estettiin maaseutua saamasta osaansa NEP-kauden tapaan kasvavasta kansantulosta ja näin kaupungeille valtion kautta säästynyt osa tuloa pystyttiin ohjaamaan nopeaan teollistumiseen. Maaseudun työn lisäksi halpaa oli miljoonien rangaistusvankien pakkotyö, jonka avulla kyettiin rakentamaan kanavia ja voimalaitoksia edullisesti suurten kuolleisuuslukujen vallitessa.


title: Valtiokapitalismi

text: Myöhemmin ajatus valtiokapitalismista muodostui lähinnä aatepoliittiseksi kritiikiksi, millä trotskilaiset, anarkistit, mutta myös läntiset liberaalit kritisoivat Neuvostoliiton vuosien 1931–1932 järjestämää Ukrainan nälänhätää maatalouden pakkokollektivisoinnin aikaan saamiseksi. Liberaaleille, kuten Richard Coudenhove-Kalergille Neuvostoliiton teollistaminen oli uhka Länsi-Euroopan vapaudelle, kun taas marxilaisille se tarjosi mahdollisuuden osoittaa, että stalinistinen sosialismi onkin äärimmäistä valtiojohtoista kapitalismia.


title: Valtiokapitalismi

text: Toisen maailmansodan jälkeen, kun trotskilaisuus menetti merkityksensä Neuvostoliiton tullessa maailmanpoliittiseksi voimatekijäksi, ovat käyttäneet käsitettä valtiokapitalismi muun muassa kommunistit kritisoidessaan hallitusvallasta myös Länsi-Euroopassa osallisiksi päässeitä sosiaalidemokraatteja, erityisesti oikeistososiaalidemokraatteja heidän edustamansa politiikan vähäisestä sosialistisuudesta.


title: Valtiokapitalismi

text: Neuvostoliiton purkauduttua, ja kommunistien muututtua kansallisiksi vasemmistososiaalidemokraateiksi, ei käsitettä valtiokapitalismi ole käytetty paljoakaan aatekeskustelussa eikä päivänpoliittisena erottelijana.


title: Valtiokapitalismi

text: Länsimaissa toisen maailmansodan jälkeisten työväenpuolueiden hallitusten suorittamat kansallistamiset tai kansallisten teollisuuden alojen perustamiset muun muassa öljy- ja terästeollisuuden aloilla, voidaan katsoa jossain määrin valtion suorittamaksi kapitalismiksi suurteollisuuden alalla, mutta se ei tarkoita markkinataloudesta luopumista, koska tuonti on ollut vapaata alenevin tullein ja kaupan teknisin estein sekä myös yksityisen sektorin toiminnan sallimista toimialalla.


title: Valtiokapitalismi

text: Valtionyhtiöpolitiikka Euroopassa on ollut lähinnä työväenpuolueiden tai työväenpuolueiden sekä kansallisesti suuntautuneiden ryhmien ajamaa toimintaa. Esimerkiksi Ranskassa Charles de Gaulle harjoitti vahvaa valtionyhtiöpolitiikkaa, mikä näkyy yhä gaullistien poliittisessa linjassa. Valtiokapitalismia puoltaa se, että valtiolla on matalampi pääoman kustannus kuin aloittelevilla yksityisillä yrityksillä, joten valtio kykenee tekemään suurinvestoinnit edullisemmin.


title: Valtiokapitalismi

text: Suomessa presidentti Kekkonen toteutti valtiojohtoista teollistamispolitiikkaa. Kekkonen julkaisi aiheesta kirjan nimeltä "Onko maallamme malttia vaurastua?" vuonna 1952.


title: Stolypinin reformi

text: Stolypinin reformi oli Venäjän keisarikunnan pääministeri Pjotr Stolypinin mukaan nimetty, vuonna 1906 aloitettu uudistus. jonka tarkoituksena oli uudistaa Venäjän maataloutta siten, että tilakoko olisi kasvanut ja tilattomaksi jäänyt väestönosa olisi siirtynyt teollisuustyövoimaksi kaupunkeihin. Kyläyhteisöistä ("mir") eroaminen sallittiin ja itsenäiseksi maanviljelijäksi ryhtyminen tuli mahdolliseksi. Pyrkimyksenä synnyttää yritteliäisyyttä ja parantaa talouden monimuotoisuutta. Aloitettiin myös isojako, joka tarjoaisi viljelijöille edullisesti valtion ja aatelin maita. Pyrittiin synnyttämään varakkaiden maanviljelijöiden (kulakkien) ryhmä.


title: Stolypinin reformi

text: Uudistuksella oli vastustajia. Äärivanhoillinen aatelisto katsoi sen etujensa vastaiseksi. Heidän poliittinen tukipilarinsa oli Venäjän valtakunnanneuvosto. Se alkoi juonitella Stolypinia vastaan, minkä on katsottu johtaneen Stolypinin murhaan vuonna 1911. Toisaalta uudistus jätti maaseudun laajan kansankerroksen puutteenalaiseksi, jos he jäivät ilman maata. Bolševikit käyttivät tätä kannatuksensa laajentamiseen, ja he julistivat maadekreetin, jonka mukaan maatalousmaa jaettiin periaatteessa kaikille.


title: Jevgeni Preobraženski

text: Jevgeni Preobraženski (1886–1937) oli neuvostovenäläinen taloustieteilijä, jonka mukaan Neuvostoliiton teollistumisen esteenä oli saksikriisi eli se, että maaseutu otti osansa parantuneesta taloudellisesta tilanteesta eikä välttämättä kaupungeissa vielä kehittymässä oleva teollisuus ollut tuotantokustannustensa puolesta vielä tehokasta, minkä vuoksi teollistumista voitaisiin jouduttaa pitämällä maaseudun tulot pieninä.


title: Jevgeni Preobraženski

text: Jevgeni Preobraženski julkaisi asiasta kirjan, mikä osaltaan oli luomassa perustaa sille, että Neuvostoliitossa päätettiin nopeuttaa teollistumista teollistamalla valtion voimin raskaaseen teollisuuteen, aloittamalla viisivuotissuunnittelu ja maatalouden pakkokollektivisointi.


title: Jevgeni Preobraženski

text: Preobraženskin kanssa eri mieltä talouspolitiikasta oli Lev Kamenev, joka piti politiikkaa niin maaseudunvastaisena, että se hänen mukaansa rikkoi työläisten ja talonpoikien liiton, mihin neuvostovalta oli ideologisesti vedonnut.


title: Aleksandr Gutškov

text: Aleksandr Ivanovitš Gutškov (, 14. lokakuuta 1862 Moskova – 14. helmikuuta 1936 Pariisi) oli venäläinen poliitikko, joka toimi oktobristipuolueen puheenjohtajana ja Venäjän väliaikaisen hallituksen sotaministerinä vuonna 1917.


title: Aleksandr Gutškov

text: Toisin kuin muut sen ajan konservatiivipoliitikot, Aleksandr Gutškov ei kuulunut Venäjän aristokratiaan, vaan hän oli rikas kapitalisti, joka omisti suuren vakuutusyhtiön.


title: Aleksandr Gutškov

text: Gutškov taisteli vapaaehtoisesti buurisodassa buurien puolella. Hän osallistui myös Mukdenin taisteluun Venäjän–Japanin sodassa.


title: Aleksandr Gutškov

text: Gutškov valittiin 43 oktobristin joukossa toiseen duumaan helmikuussa 1907. Gutškov kannatti silloisen pääministerin Pjotr Stolypinin uudistuspolitiikkaa ja sai Stolypinin hallituksen tuen. Tämän vuoksi hän ajautui riitaan eräiden muiden oktobristien, etenkin Pavel Rjabušinskinin, kanssa. Oktobristit voittivat jälleen duuman vaalit ja saivat 133 paikkaa.


title: Aleksandr Gutškov

text: Myöhemmin Gutškov alkoi kritisoida eräitä virkamiehiä, joiden kanssa tsaari Nikolai II oli ajautunut vaikeuksiin ja samalla menettänyt Stolypinin luottamuksen. Tämän jälkeen molemmat alkoivat tukea äärimonarkistista Mustat sotniat -järjestöä. Vuonna 1910 Gutškov valittiin duuman puhemieheksi, mutta hän joutui eroamaan ja virka siirtyi toiselle oktobristille, Mihail Rodzjankolle. Pjotr Stolypinin tultua murhatuksi Gutškov piti puheen, jossa hän sanoi: ”"Ilman Stolypinia Venäjä ajautuu suohon"”.


title: Aleksandr Gutškov

text: Vuonna 1912 oktobristit hävisivät yli 30 paikkaa duuman vaaleissa. Gutškov itse hävisi vaalit kotikaupungissaan Moskovassa. Muut jäljellä olevat oktobristit, jotka olivat päässeet duumaan, jakautuivat kahteen ryhmään.


title: Aleksandr Gutškov

text: Vuoteen 1915 mennessä monet puolueen paikallisosastot olivat lopettaneet toimintansa ja puolueen oma sanomalehti "Golos Moskvy" (”Moskovan ääni”) lakannut ilmestymästä. Gutškov ei luopunut politiikasta, vaan ensimmäisen maailmansodan aikana hän oli puheenjohtajana sotateollisuuskomiteassa, jonka olivat perustaneet muut teollisuusmiehet tukeakseen sotatoimia.


title: Aleksandr Gutškov

text: Vuonna 1915 Gutškov oli perustamassa edistyksellistä blokkia, jonka olisi hyväksyttävä kaikki ministeriön toimet, ennen kuin ne käsiteltiin duumassa. Nikolai II kieltäytyi tästä. Osin syynä oli yksityiselämässä tapahtunut skandaali Rasputinin ja tsaaritar Aleksandran välillä.


title: Aleksandr Gutškov

text: Myöhemmin Gutškov ilmoitti, että he aikovat tehdä vallankaappauksen, mutta mitään vastarintaa ei ilmennyt. Jo tuolloin monet havaitsivat monarkian ajautuneen romahduksen partaalle. Gutškov ja Vasili Štugin olivat armeijan tukikohdassa Pihkovassa, kun tsaari luopui kruunusta 15. maaliskuuta 1917.


title: Aleksandr Gutškov

text: Kun helmikuun vallankumous oli ohi, oktobristit lopettivat toimintansa virallisesti; itse asiassa puolue oli yhdistynyt jo vuonna 1915 kadettipuolueeseen.


title: Aleksandr Gutškov

text: Gutškov oli sotaministeri Venäjän väliaikaisessa hallituksessa huhtikuun 29. päivään 1917 asti. Hänet pakotti eroon epäsuosio, jonka oli pannut alulle Pavel Miljukovin lista. Gutškov tuki Lavr Kornilovia, mutta tämä pidätettiin, koska hän oli yrittänyt vallankaappausta, joka epäonnistui. Hänet vapautettiin seuraavana päivänä.


title: Aleksandr Gutškov

text: Lokakuun vallankumouksen jälkeen Gutškov avusti Venäjän valkoista armeijaa taloudellisesti. Kun armeija vetäytyi Venäjältä, Gutškov emigroitui Saksan kautta Ranskaan. Hän kuoli vuonna 1936 Pariisissa.


title: Paavo Pesusieni – elokuva

text: Paavo Pesusieni – elokuva on vuonna 2004 ensi-iltansa saanut animaatioelokuva, joka perustuu Nickelodeonin tuottamaan televisiosarjaan Paavo Pesusieni. Elokuvan ohjasi alkuperäisen sarjan luonut Stephen Hillenburg ja pääosaa esitti Tom Kenny.


title: Paavo Pesusieni – elokuva

text: Tangalassa on ongelmia: kuningas Neptunuksen kruunu on kateissa, ja johtaja Rapua epäillään sen kähveltämisestä. Hankkiakseen kruunun takaisin ja pelastaakseen johtaja Ravun Paavo Pesusieni suuntaa yhdessä parhaan ystävänsä Patrik Tähtösen kanssa kohti kavalaa Kotilokaupunkia.


title: Paavo Pesusieni – elokuva

text: Suomenkielisen version on tehnyt PVP Voice OY.


title: Anastasia Lapsui

text: Anastasia Lapsui (s. 1944 Nida, Jamalin Nenetsia, Neuvostoliitto) on Suomessa vuodesta 1993 asunut Neuvostoliitossa syntynyt elokuvaohjaaja ja -käsikirjoittaja, joka on kansallisuudeltaan nenetsi. Nenetsin kieli kuuluu suomen kielen tavoin uralilaisiin kieliin.


title: Anastasia Lapsui

text: Siperian luoteisosassa Jäämeren rannalla sijaitsevassa Jamalin Nenetsiassa syntynyt Lapsui valmistui Sverdlovskissa sijaitsevasta Uralin yliopistosta. Ennen elokuvauraansa hän oli radiotoimittaja Salehardin kaupungissa mutta teki myös käsikirjoituksia. Hän on ohjannut yhdessä miehensä Markku Lehmuskallion kanssa elokuvia nenetseistä, saamelaisista ja yleensä pienistä alkuperäiskansoista.


title: Anastasia Lapsui

text: Vuonna 2007 valmistuneesta elokuvasta "Matkalla" Lapsui sanoo:


title: Juovakenguru

text: Juovakenguru ("Lagostrophus fasciatus") on pussieläin, joka elää nykyään kolmella Australian länsipuolella olevalla saarella. Se on ainoa "Lagostrophus"-suvun ja Sthenurinae-alaheimon vielä elossa oleva laji. Juovakenguru eli ennen myös Australian mantereella, mutta kuoli sieltä sukupuuttoon ilmeisesti vuonna 1963; viimeinen näköhavainto siitä tehtiin vuonna 1906. Mantereelta katoaminen johtui mahdollisesti elinalueen hävittämisestä, ruoan vähenemisestä sekä saalistajien lisääntymisestä.


title: Juovakenguru

text: Juovakenguru on sosiaalinen yöeläin ja elää yleensä ryhmissä pesimisalueella. Pesät sijaitsevat tiheiköissä ja tiheiden pensaiden alla. Lajin urokset ovat erittäin aggressiivisia; aggressiivisuus ilmenee erityisesti urosten kesken ravinnosta taisteltaessa.


title: Juovakenguru

text: Juovakengurut ovat pienikokoisia; ne painavat noin 1,7 kg, naaraat ovat hieman uroksia painavampia. Kengurut ovat päästä häntään 80 cm:n pituisia, josta hännän pituus on noin puolet (keskimäärin 37,5 cm). Kuono on lyhyt ja turkki on pitkä ja harmaa, jossa on keltaisia ja hopeita täpliä. Alavatsalla turkki muuttuu vaaleamman harmaaksi. Selän puolella turkissa on keskiselältä lähteviä mustia raitoja, jotka jatkuvat aina hännän alkuun asti.


title: Juovakenguru

text: Juovakenguru on kasvinsyöjä ja saa suurimman osan tarvitsemastaan nesteestä syömistään kasveista. Ruokavalio koostuu erilaisista ruohoista, hedelmistä sekä muista syötävistä kasveista.


title: Juovakenguru

text: Kiima-aika alkaa joulukuussa ja päättyy syyskuussa. Juovakenguru tulee lisääntymiskykyiseksi vuoden iässä mutta lisääntyy yleensä vasta toisena elinvuotenaan. Tiineys kestää muutaman kuukauden. Poikasia syntyy normaalisti vain yksi, mutta joskus naaras synnyttää vuoden aikana kahdesti. Poikaset pysyvät naaraan pussissa puoli vuotta, jonka jälkeen naaras hoitaa poikasta vielä kolmisen kuukautta. Tilanteissa, jossa poikanen kuolee, on joillakin naarailla toinen sikiö, josta voidaan synnyttää uusi poikanen.


title: Mygeeto

text: Mygeeto on fiktiivinen planeetta Star Wars -universumissa, episodi III:ssa eli Sithin kostossa. Mygeeto on luminen planeetta, mikäli elokuvasta voi jotain päätellä. Mygeetolla on eräänlaisia voimakiteitä, joita Galaktisen tasavallan kansleri Palpatine haluaa. Episodissa hän lähettää jedimestari Ki-Adi Mundin hakemaan sellaisia. Kansleri ei kerro sitä, mutta hän tarvitsee voimakiteitä Kuolemantähteä varten.


title: Mygeeto

text: Tasavaltaa vastaan kapinoiva Separatistiliitto pitää Mygeetoa hallussaan ja Tasavallan ja separatistien välillä käydään Mygeeton taistelu, jossa Ki-Adi Mundi surmataan Palpatinen annettua Käsky 66:n


title: Mygeeto

text: Mygeeto on myös kenttänä pelissä Star wars Battlefront II.


title: Richard Bowdler Sharpe

text: Richard Bowdler Sharpe (22. marraskuuta 1847 Lontoo – 25. joulukuuta 1909 Lontoo) oli englantilainen eläintieteilijä.


title: Richard Bowdler Sharpe

text: Hän oli kustantaja Thomas Bowdler Sharpen ja Elizabeth Cooperin vanhin poika.


title: Richard Bowdler Sharpe

text: Sharpe opiskeli Brightonissa, Peterboroughissa ja Loughboroughissa. 16-vuotiaana hän meni töihin W.H.Smith & Son'ille Lontooseen. 2 vuotta myöhemmin hän siirtyi B. Quaritchin palvelukseen, joka oli aikansa johtava lontoolainen kustantaja ja kirjakauppias. 1864 hän alkoi kirjoittaa ensimmäistä teostaan, tutkielmaa kuningaskalastajasta.


title: Richard Bowdler Sharpe

text: 1867 hän sai kirjastonhoitajan paikan Lontoon eläintieteellisestä seurasta. George Robert Grayn kuoltua 1872 hänet valittiin British Museumin eläintieteen osaston vanhemmaksi apulaiseksi, tehtävänään huolehtia museon lintukokoelmista. 1895 hänet korotettiin avustavaksi museonhoitajaksi museon selkärankaisten osastolla, missä virassa hän toimi, kunnes kuoli keuhkokuumeeseen. Hänen aikanaan museon lintukokoelma paisui 35 000:sta 500 000:een näytteeseen.


title: Richard Bowdler Sharpe

text: Sharpe perusti British Ornithologists' Clubin 1892 ja toimitti seuran lehteä vuosikausia. Hän ryhtyi toimittamaan valtavaa teossarjaa "Catalogue of the Birds in the British Museum" 1874. Hän itse kirjoitti 13½ osaa sarjan 27:stä lintuluettelosta vuosina 1874–1898. Alun perin hänen piti itse kirjoittaa koko luettelo, mutta työn osoittauduttua liika suureksi yhdelle miehelle, hän sai 10 tunnettua ornitologia avukseen. Lopullinen teossarja sisältää kuvauksen 11 617 lintulajista yli 2 255 suvusta.


title: Richard Bowdler Sharpe

text: Hän kirjoitti valmiiksi ja julkaisi useita edesmenneiden ornitologien kesken jääneitä teoksia, kuten John Gouldin "Birds of New Guinea" ja Seebohmin "Eggs of British Birds" ja "Monograph of the Turdidee". Hän julkaisi useita kansantajuisia lintukirjoja, kuten "Sketch-book of British Birds" (1898) ja "Wonders of the Bird World" (1898). Hän kirjoitti lähes 100 tieteellistä artikkelia. Sharpe kuvaili ja nimesi muun muassa afrikanpussitiaisen.


title: Kaksitäplähaukkakala

text:
Kaksitäplähaukkakala ("Amblycirrhitus bimacula" vanh. "Amblycirrhitus bimaculata") on haukkakaloihin kuuluva kala.
Kaksitäplähaukkakala kasvaa noin 8 cm pitkäksi. Siinä on vaalealla pohjalla hiekanruskeita kuvioita. Kaksi silmätäplää sijaistevat silmän takana ja kyljen yläosassa selkäevän takareunan kohdalla.


title: Kaksitäplähaukkakala

text: Täplähaukkakala elää luonnossa Indopasifisella merialueella: Itä-Afrikasta Mangarevalle, Tuamotu-saarille ja Havaijille, pohjoisessa Taiwanin ympäristöön asti ja koko Mikronesiassa.


title: Kaksitäplähaukkakala

text: Kaksitäplähaukkakalaa voi pitää riutta-akvaariossa korallien kanssa, mutta pienet kalat ja katkaravut joutuvat helposti sen syömiksi. Se piileskelee korallien koloissa, ja on muutenkin arempi kuin muut haukkakalat.


title: Kaksitäplähaukkakala

text: Kaksitäplähaukkakala syö luonnossa merenpohjan selkärangattomia. Akvaariossa sille annetaan lihapitoista ruokaa joko kuivattuna tai mieluummin pakastettuna, ja sitä tulisi ruokkia ainakin kerran päivässä.


title: Josef von Sternberg

text: Josef von Sternberg (alk. Jonas Sternberg) (29. toukokuuta 1894 Wien, Itävalta-Unkari) – 22. joulukuuta 1969 Los Angeles, Kalifornia, Yhdysvallat) oli amerikanjuutalainen elokuvaohjaaja. Hän oli ensimmäisiä auteur-ohjaajia, ohjaamisen lisäksi hän vastasi usein elokuvissaan kuvaamisesta, käsikirjoituksesta ja leikkauksesta. Sternbergin tyyli on vaikuttanut merkittävästi myöhempiin ohjaajiin, erityisesti film noir -suuntauksen edustajiin. Hänen loistava yhteistyönsä näyttelijä Marlene Dietrichin kanssa tunnetaan yleisesti.


title: Josef von Sternberg

text: Sternberg syntyi 29. toukokuuta 1894 Wienissä ortodoksijuutalaiseen perheeseen. Isä muutti New Yorkiin 1897 ja perhe seurasi perässä 1901. Perhe palasi Wieniin 1904 ja lopulta pysyvästi takaisin Yhdysvaltoihin vuonna 1908. 17-vuotiaasta lähtien hän joutui hankkimaan oman elantonsa erilaisilla tilapäistöillä, myös elokuva-alalla. Nähin aikoihin hän muutti etunimensä Jonaksesta Josefiksi.


title: Josef von Sternberg

text: Ensimmäisen maailmansodan aikana hän toimi Yhdysvaltain armeijan valokuvaajana. Sodan päätyttyä hän työskenteli apulaisohjaajana. Apulaisohjaajan vuosina hän liitti nimeensä aatelisen ”von”-etuliitteen.


title: Josef von Sternberg

text:
Sternberg oli naimisissa kolme kertaa:
Viimeisestä avioliitosta hänellä on kaksi lasta.


title: Josef von Sternberg

text: Sternberg julkaisi omaelämäkertansa "Fun in a Chinese Laundry" 1965.


title: Josef von Sternberg

text: Hän kuoli sydänkohtaukseen 1969 Los Angelesissä.


title: Josef von Sternberg

text: Sternbergin ensimmäinen ohjaustyö oli "The Salvage Hunters" 1925. Elokuva pääsi laajempaan levitykseen vasta kun Charles Chaplin oli kehunut sitä. Sitä seurasivat Mustalaismorsian, jonka MGM hyllytti, ja Chaplinin tuottama "The Sea Gull" (myös nimellä "A Woman of the Sea"), jonka Chaplin tiettävästi tuhosi 1933 (elokuvan kohtalo on epäselvä, sen oletetaan olevan kadonnut).


title: Josef von Sternberg

text: Sternberg siirtyi Paramountille ja ohjasi gangsterielokuvan Alamaailma (1927), josta tuli yllättäen menestys. Käsikirjoittaja Ben Hecht sai elokuvasta Oscar-palkinnon. Merkittävimmät ohjauksen tämä jälkeen (ennen "Sinistä enkeliä) olivat "Yö satamassa" (1928) ja "Viimeinen määräys" (1928).


title: Josef von Sternberg

text: Sternberg palasi Saksaan 1929 ohjaamaan "Sinistä enkeliä", jonka pääosaa esitti Marlene Dietrich. Dietrichistä tuli elokuvan myötä tähti ja siitä alkoi Sternbergin ja Dietrichin kuusi vuotta ja seitsemän elokuvaa kestänyt yhteistyö.


title: Josef von Sternberg

text: Sternberg palasi 1930 Yhdysvaltoihin Dietrichin kanssa. Siellä Sternberg teki Dietrichistä toistamiseen tähden elokuvalla "Marokko", sillä "Sininen enkeli" ei vielä saanut ensi-iltaansa Yhdysvalloissa.


title: Josef von Sternberg

text: "Marokkoa" seurasivat "Eri lippujen alla" (1931), "Vaalea Venus" (1932), "Shanghain pikajuna" (1932), "Intohimojen keisarinna" (1934) ja "Paholainen on nainen" (1935).


title: Josef von Sternberg

text: Näiden vuosien ainut elokuva, jossa Dietrich ei näytellyt, oli "Amerikkalainen murhenäytelmä" (1931) Theodore Dreiserin romaanin pohjalta.


title: Josef von Sternberg

text: Vuoden 1935 jälkeen Sternberg ohjasi enää vain muutaman elokuvan. Niistä merkittävin on "Uhkapeliä Shanghaissa" (1941). Hänen viimeiseksi Hollywood-elokuvakseen jäi "Macao – syntisten saari" (1952). Sen jälkeen hän ohjasi vain yhden ainoan elokuvan, japanilaisen "The Saga of Anatahan" -elokuvan 1953.


title: Supertaisteludroidi

text: Supertaisteludroidi on fiktiivinen taistelijarobotti Star Wars -elokuvissa. Niitä nähdään episodeissa II ja III eli Kloonien hyökkäyksessä ja Sithin kostossa. Ne taistelevat Yhdistyneiden aurinkokuntien konfederaation puolella. Ne ovat tehokkaampia kuin tavalliset taisteludroidit. Supertaisteludroidit ovat väriltään siniharmaita ja niiden toisessa ranteessa on sisäänrakennettu ampuma-ase. Niiden pelottavuutta on lisätty sillä, että niillä ei ole ollenkaan "kasvoja". Niillä on kuitenkin silmä, jotka sijaitsevat droidin sisäosissa. Tavallisilla taisteludroideilla on jonkinlainen pää. Niitä valmistaa Baktoid Combat Automata. Heillä on myös paksu suojarakenne, joka estää ammusten tuhoamasta virtapiirejä. Vuosien mittaan niille on kehitetty muita aseita, kuten sinkoja sekä kranaatteja.


title: Cahiers du cinéma

text: Cahiers du cinéma on vaikutusvaltainen ranskalainen elokuva-alan lehti, jonka perustivat 1951 André Bazin, Jacques Doniol-Valcroze ja Joseph-Marie Lo Duca. Sen taustalla on vanhempi alan lehti "Revue du Cinéma", ja mukana oli myös kahden pariisilaisen elokuvakerhon jäseniä "Objectif 49" (muun muassa Robert Bresson, Jean Cocteau ja Alexandre Astruc) and "Ciné-Club du Quartier Latin". Alkujaan toimittajana oli Éric Rohmer (eli Maurice Scherer), ja muita sen kirjoittajia olivat Jacques Rivette, Jean-Luc Godard, Claude Chabrol ja François Truffaut.


title: Magda Szabó

text: Magda Szabó (5. lokakuuta 1917, Debrecen – 19. marraskuuta 2007, Kerepes) oli unkarilainen kirjailija. Hän valmistui Debrecenin yliopistosta latinan- ja unkarinopettajaksi.


title: Magda Szabó

text: Szabó aloitti uransa runoilijana. Hän voitti vuonna 1949 Baumgarten-palkinnon, joka kuitenkin otettiin pois poliittisista syistä; vuosina 1949–1958 hänen teostensa julkaisu oli kommunistisessa Unkarissa kiellettyä. Hänen ensimmäinen romaaninsa "Fresko" (1958) oli välitön menestys lukijoiden keskuudessa.


title: Magda Szabó

text: Szabó voitti lukuisia palkintoja kotimaassaan. Lisäksi hänelle myönnettiin vuonna 2003 Ranskan Prix Femina parhaasta ulkomaalaisesta romaanista. Hänen teoksensa "Abigél" (1970) valittiin "Big Read" -äänestysohjelman unkarilaisessa versiossa kuudenneksi parhaaksi romaaniksi. Hän voitti vuoden 1978 Kossuth-palkinnon.


title: Magda Szabó

text: Szabón teoksiin kuuluvat "Metsäkauris" (1962), "Paulan tähden" (1967), "Régimódi történet" (1977) ja "Für Elise" (2002). Kirjailija eli 90-vuotiaaksi.


title: Roberto Gerhard

text: Robert, myöh. Roberto Juan René Gerhard i Ottenwaelder (25. syyskuuta 1896 Valls, Katalonia, Espanja – 5. tammikuuta 1970 Cambridge, Yhdistynyt kuningaskunta) oli espanjalainen säveltäjä. Hän oli isänsä puolelta sveitsiläistä ja äitinsä puolelta elsassilaista sukua.


title: Roberto Gerhard

text: Gerhard syntyi Vallsissa, Kataloniassa, ja opiskeli pianonsoittoa Enrique Granadosin ja sävellystä Felipe Pedrellin johdolla. Hän oli myös Arnold Schönbergin ainoana espanjalaisena oppilaana Wienissä ja Berliinissä. Hän palasi Barcelonaan vuonna 1928.


title: Roberto Gerhard

text: Gerhard pakeni Espanjan sisällissodan puhjettua Ranskaan eikä koskaan palannut vakituisesti kotiseuduilleen. Hän asettui Cambridgeen, Englantiin. Hän kärsi 1950-luvulta alkaen sydänvaivoista. Hän kuoli Cambridgessa 1970.


title: Roberto Gerhard

text: Gerhardilta valmistui neljä sinfoniaa. Viidennestä on säilynyt luonnoksia vuodelta 1969. Lisäksi tuotantoon kuuluu mm. näyttämö- ja kamarimusiikkia.


title: Dolj (piirikunta)

text: Dolj on piirikunta Romanian Olteniassa. Piirikunnan pääkaupunki on Craiova. Sen pinta-ala on 7 414 km² ja siellä on noin 650 548 asukasta (vuonna 2014).


title: Dolj (piirikunta)

text: Piirikunnan pinta-ala on yhteensä 7 414 km². Alueen läpi virtaa Tonava ja 6 % sen pinta-alasta on aavikkoa.


title: Dolj (piirikunta)

text: Doljin piirikunta rajautuu idässä Oltin piirikuntaan, lännessä Mehedinţin piirikuntaan, pohjoisessa Gorjin ja Vâlcean piirikuntiin sekä etelässä Bulgarian Vidinin, Montanan ja Vratsan alueisiin.Vuoden 2011 väestönlaskennan mukaan piirikunnassa oli 618 335 asukasta ja sen väestötiheys oli 99 asukasta neliökilometrillä.


title: Dolj (piirikunta)

text: Piirikunnan asukkaista romanialaisia on 96 %, romaneja 3 % sekä serbejä ja bulgarialaisia 1 %.


title: Tomás Bretón

text: Tomás Bretón (29. joulukuuta 1850 – 2. joulukuuta 1923) oli espanjalainen säveltäjä.


title: Tomás Bretón

text: Bretón syntyi ja aloitti opintonsa Salamancassa. Hän muutti 16-vuotiaana Madridiin ja pääsi opiskelemaan konservatorioon Emilio Arrietan johdolla. Hän suoritti lisäopintoja Roomassa, Milanossa, Wienissä ja Pariisissa.


title: Tomás Bretón

text: Bretón sai vuonna 1872 yhdessä Ruperto Chapín kanssa konservatorion ensimmäisen palkinnon ja nousi myöhemmin sen johtajaksi. Hän kuoli Madridissa 72-vuotiaana. Hänen tuotantoonsa kuuluu mm. lukuisia zarzueloja, kuten "La verbena de la paloma", mutta myös erinäisiä kamarimusiikkiteoksia.


title: Sthenurinae

text: Sthenurinae on kenguruiden ("Macropodidae") heimoon kuuluva alaheimo. Ainoastaan yksi alaheimon lajeista on nykyisin elossa; muut lajit elivät pleistoseenikaudella.


title: Medicaid

text: Medicaid on Yhdysvaltain sairausvakuutusjärjestelmä, joka on suunnattu matalatuloisille. Medicaid perustettiin 1965. Sen rahoittavat osavaltiot, jotka käyttävät ohjelmasta omia nimiään kuten "Medi-Cal" Kaliforniassa, "MassHealth" Massachusettsissa ja "TennCare" Tennesseessa.


title: Medicaid

text: Medicaidiin ovat oikeutettuja "Aid to Families with Dependent Children" -ohjelmaan oikeutetut, alle kuusivuotiaat lapset ja raskaana olevat naiset, joiden perheen tulotaso on alle 133 % liittovaltion köyhyysrajan, 30. syyskuuta 1983 jälkeen syntyneet alle 19-vuotiaat, joiden perheen tulot ovat alle köyhyysrajan, Supplemental Security Incomen saajat, adoptio- tai sijaisvanhemmuusavustuksia saavat.


title: Medicaid

text: Osavaltio voi myös taata tuen eräille muille rajatuille ryhmille.


title: Medicaid

text: Medicaidia ei tule sekoittaa Medicareen, joka on liittovaltion rahoittama eläkeläisten sairausvakuutus.


title: Ruperto Chapí

text: Ruperto Chapí (27. maaliskuuta 1851 – 25. maaliskuuta 1909) oli espanjalainen säveltäjä. Hän kuuluu yhdessä Tomás Bretónin kanssa zarzuelan tunnetuimpiin nimiin, mutta sävelsi myös oopperan "Margarita la tornera" (ensiesitys 1909).


title: Ruperto Chapí

text: Chapí syntyi Villenassa, Alicantessa, valencialaisen parturin pojaksi. Hän kuoli Madridissa 57-vuotiaana.


title: Riikka Pelo

text: Riikka Pelo (s. 1972 Helsinki) on suomalainen kirjailija ja käsikirjoittaja. Hänen toinen romaaninsa "Jokapäiväinen elämämme" voitti vuoden 2013 Finlandia-palkinnon. Teos oli ehdolla myös Runeberg-kirjallisuuspalkinnon saajaksi.


title: Riikka Pelo

text: Pelon esikoisromaani "Taivaankantaja" ilmestyi vuonna 2006 ja oli myös Runeberg-ehdokkaana.


title: Riikka Pelo

text: Pelo sai vuonna 1998 kunniamaininnan J. H. Erkon kirjoituskilpailussa. Vuonna 2002 hän sijoittui kilpailussa toiseksi.


title: Riikka Pelo

text: Vuonna 2006 ilmestyi Pelon esikoisromaani "Taivaankantaja", joka kertoi lestadiolaisuudesta pienen tytön näkökulmasta. Kirja oli ehdolla Runeberg-kirjallisuuspalkinnon sekä Vuoden kristillinen kirja -palkinnon saajaksi. Se palkittiin vuoden 2006 Tiiliskivi-palkinnolla. Romaanin englanninkielinen käännös ilmestyy vuonna 2014.


title: Riikka Pelo

text: Pelon Finlandia-palkittu toinen romaani "Jokapäiväinen elämämme" kertoo venäläisestä runoilija Marina Tsvetajevasta ja tämän tyttärestä Ariadna Efronista Stalinin ajan Neuvostoliitossa. Joulukuussa 2013 se asetettiin myös Runeberg-ehdokkaaksi.


title: Riikka Pelo

text: Pelo viimeistelee väitöskirjaansa Aalto-yliopistossa elokuva- ja lavastustaiteen laitokselle. Hän on entinen Nuoren Voiman Liiton hallituksen puheenjohtaja. Pelo asuu Helsingin Roihuvuoressa. Hänellä on mies ja kaksi lasta.


title: Federico Chueca

text: Federico Chueca (5. toukokuuta 1846 – 20. heinäkuuta 1908) oli espanjalainen säveltäjä.


title: Federico Chueca

text: Chueca syntyi Madridissa ja pääsi konservatorioon 8-vuotiaana. Osin perheensä painostuksesta hän jätti musiikin ja keskittyi lääketieteen opiskeluun. Hänet pidätettiin vuonna 1866 opiskelijamielenosoituksessa, ja kolmen vankeuspäivänsä aikana hän sävelsi "Lamentos de un preso" -sarjan, joka nousi Francisco Asenjo Barbierin tuella huomattavaan suosioon.


title: Federico Chueca

text: Chueca saattoi omistautua musiikille. Hän työskenteli pianistina ja sävelsi mm. lukuisia zarzueloja, joista tunnetuimpia ovat "La gran vía" (1886), "Cádiz" (1886), "El chaleco blanco" (1890), "La alegría de la huerta" (1900) ja "El bateo" (1901). Hän kuoli 62-vuotiaana.


title: Graz-Umgebung

text: Graz-Umgebung (voidaan suomentaa Grazin ympäristö) on yksi Steiermarkin osavaltion 17 piiristä.


title: Graz-Umgebung

text: Graz-Umgebung sijaitsee keskellä Steiermarkia. Se saa nimensä siitä, että se ympäröi Grazin kaupunkia. Sen omat naapuripiirit ovat pohjoisessa Leoben ja Bruck an der Mur, idässä Weiz, etelässä Feldbach ja Leibnitz, ja lännessä Deutschlandsberg, Voitsberg sekä Knittelfeld. Mur-joki virtaa piirin läpi pohjoisesta etelään ja suurimmat asutuskeskukset (Frohnleiten ja Gratkorn) sijaitsevat sen varrella.


title: Graz-Umgebung

text:
Piirin pinta-ala on 1 100,7 neliökilometriä ja se on täten Steiermarkin viidenneksi suurin piiri.
Graz-Umgebungin piiri jakautuu 57 paikkakuntaan:
Graz-Umgebungin piirissä on asukkaita 137 449 (1.1.2006) eli se on Grazin jälkeen väkiluvultaan Steiermarkin suurin piiri. Vuonna 2001 asukastiheys oli 119,3/neliökilometri ja 3,2 % asukkaista oli ulkomaalaisia.


title: Graz-Umgebung

text: Itävallan etelärata kulkee Graz-Umgebungin piirin läpi – piirissä ei kuitenkaan ole merkittävää rautatieasemaa, ja asutuskeskuksia palvelevat ainoastaan lähijunat.


title: Graz-Umgebung

text: Grazin lentoasema sijaitsee Graz-Umgebungin piirissä.


title: Admete

text: Admete () on kahden eri henkilön nimi kreikkalaisessa mytologiassa:


title: Jeff Healey

text: Norman Jeffrey ”Jeff” Healey (25. maaliskuuta 1966 – 2. maaliskuuta 2008) oli kanadalainen bluesrock- ja jazzkitaristi sekä laulaja.


title: Jeff Healey

text: Healey syntyi Torontossa ja menetti yksivuotiaana näkönsä retinoblastooman takia. Hän aloitti sokeudesta huolimatta kitaran soittamisen kolmivuotiaana ja kehitti oman uniikin soittotyylinsä. Healey soitti kitaraa istualtaan pitäen soitintaan sylissään kuin kanteletta tai steel-kitaraa, minkä ansiosta hän sai kitarastaan erikoisia soundeja. Hänen kokoonpanonsa sai levytyssopimuksen Arista Recordsilta, ja ensimmäinen albumi "See the Light" ilmestyi vuonna 1988. Levyllä oli muun muassa hitiksi noussut single ”Angel Eyes”. Kappale ”Hideaway” oli ehdolla Grammy-palkinnon saajaksi. Vuonna 1990 Healey voitti Juno-palkinnon. Healey ehti juuri ennen kuolemansa saada valmiiksi uuden albuminsa "Mess of Blues", joka julkaistiin myöhemmin keväällä 2008.


title: Jeff Healey

text: Healeyn muita hittejä olivat ”How Long Can a Man Be Strong” ja cover-versio The Beatlesin esityksestä ”While My Guitar Gently Weeps”. Hän soitti keikoillaan kitaran lisäksi trumpettia ja klarinettia.


title: Jeff Healey

text: Jeff Healeyn yhtyeeseen kuuluivat hänen lisäkseen basisti Joe Rickman ja rumpali Tom Stephen.


title: Jeff Healey

text: Healeylle tehtiin 11. tammikuuta 2007 keuhkosyöpäleikkaus. Häneltä poistettiin myös kaksi sarkoomaa. Hän ei kuitenkaan toipunut, vaan menehtyi syöpään ainoastaan 41 vuoden ikäisenä.


title: Jeff Healey

text: Healey esiintyi Suomessa Pori Jazz -festivaaleilla 1990, 1993 ja 2000 sekä Järvenpään Puistobluesissa 1997.


title: Säihky

text: Tuotanto Oy Säihky on vuonna 1998 perustettu suomalainen filmiyhtiö, joka tuottaa draama- ja komediasarjoja sekä tv-elokuvia televisioon. Yhtiö on laajentanut toimintaansa myös dokumenttien tekemiseen, mainos- ja yrityselokuviin ja DVD-julkaisuihin. Myös kokoillan elokuva on ollut tekeillä jo useamman vuoden. Yhtiön on perustanut ja sen primus motorina toimii lukuisista viihdeohjelmista tunnettu tv-persoona Pirkka-Pekka Petelius. Monet yhtiön tuottamat tv-ohjelmat ovat voittaneet useita alan palkintoja.


title: Keltaotsaseppä

text: Keltaotsaseppä ("Pogoniulus chrysoconus") on pieni tikkalintu.


title: Keltaotsaseppä

text: Linnun pituus on 11–12 cm ja sen paino on 8–20 grammaa. Keltaotsaseppä on pikkuseppien yhdeksänlajisen suvun pienimpiä edustajia. Lajin höyhenpuku on alapuolelta keltainen ja päältä kirjava. Pää on musta-valkoviiruinen ja otsassa on kellanoranssi täplä. Nokka on lyhyehkö ja tukeva. Koiras ja naaras ovat samannäköisiä. Nuorella linnulla ei ole pään keltaista täplää.


title: Keltaotsaseppä

text: Keltaotsaseppä huutelee nopeita ja pitkiä "tink-tink"-sarjoja oksalla istuen. Ruokaillessaan puissa laji on ketterä ja vauhdikas, kiipeillen välillä pitkin runkoa, välillä räpytellen oksistossa.


title: Keltaotsaseppä

text: Jotkut tutkijat pitävät keltaotsaseppää samana lajina kuin eteläisempää punaotsaseppää ("P. pusillus").


title: Keltaotsaseppä

text: Keltaotsaseppää tavataan Afrikassa Saharan eteläpuolelta aina Etelä-Afrikan pohjoisosiin saakka. Levinneisyys ei kuitenkaan ole aivan yhtenäinen. Lajin kanta on elinvoimainen, sillä se on paikoin yleinen lähes kymmenen miljoonan neliökilometrin esiintymisalueella. Laji on paikkalintu.


title: Keltaotsaseppä

text: Lajin tyypillistä elinympäristöä ovat kuivat avoimet metsät ja savannit. Sitä ei ilmeisesti tavata sademetsissä.


title: Keltaotsaseppä

text: Keltaotsasepän pesä on puun- tai kannonkolossa. Valkoisia munia on kaksi tai kolme. Haudonta kestää noin 12 päivää ja poikaset lähtevät pesästä kolmiviikkoisina. Laji voi pesiä ympäri vuoden ja sillä voi olla vuodessa kolmesta neljään pesyettä.


title: Keltaotsaseppä

text: Lajin pääasiallista ravintoa ovat hyönteiset ja muut selkärangattomat sekä pienet hedelmät ja marjat. Se levittää tehokkaasti hedelmäpuiden siemeniä ulosteidensa mukana.


title: George Gé

text: George Herman Karl Gé (alk. Grönfeldt; 26. kesäkuuta 1893 Pietari – 18. marraskuuta 1962 Helsinki) oli suomalainen tanssija, koreografi ja balettimestari. Hän opiskeli balettia Pietarissa Venäjän keisarillisen baletin tanssijan Nikolai Legatin johdolla. George Géstä tuli suomalaisen miestanssin pioneeri, ja hän toimi Helsingin Suomalaisen Oopperan ensimmäisenä balettimestarina sen alkuvuosina 1921–1935.


title: George Gé

text: George Grönfeldt syntyi Pietarissa, jossa hänen vanhempansa, liikemies Ernst Grönfeldt ja puoliso Amelie Söderberg asuivat. Hän suoritti musiikkiopintoja Pietarin konservatoriossa ja sai baletin yksityisopetusta Keisarillisen baletin tanssijalta Nikolai Legatilta. Hän hankki myös porvarillisen ammatin ja toimi pankkivirkailijana Pietarissa, mutta musiikki ja tanssi muodostuivat hänelle kuitenkin elämäntyöksi.


title: George Gé

text: Gé toimi tanssijana Mihailovski-teatterissa Pietarissa vuosina 1917–1920, pianistina eri balettikouluissa sekä tanssijana Apollo-teatterissa 1920–1921. Hän siirtyi itsenäistyneeseen Suomeen ja toimi tanssijana ja balettimestarina Suomalaisessa oopperassa 1921–1935. Tämän jälkeen hän siirtyi useiksi vuosiksi ulkomaille ja toimi sekä tanssijana, koreografina, balettimestarina että revyyohjelmien laatijana vuosina 1935–1938 eritoten Ranskassa. Hän lähti sotaa pakoon Ranskasta ja päätyi puolueettomana pysyneeseen Ruotsiin.


title: George Gé

text: Ruotsissa Gé toimi Tukholman kuninkaallisen oopperan balettimestarina vuosina 1940 ja 1948. Samaan aikaan hän kuitenkin teki vierailuja Oscarsteaterniin ja Stora Teaterniin Göteborgissa. Jo vuodesta 1937 lähtien hän oli laatinut operettikoreografioita Helsingin Svenska Teaterniin. Tätä toimintaa hän jatkoi aina kuolemaansa saakka vuoteen 1962. Vuonna 1955 hän pestautui vuoden ajaksi balettimestariksi Göteborgin Stora Teaterniin. Kotimaahan hän kuitenkin palasi pysyvästi vuonna 1955, jolloin hän aloitti toimintansa Suomen Kansallisoopperassa ja jatkoi tässä tehtävässä kuolemaansa asti.


title: Pyroraptor

text: Pyroraptor (nimen merkitys: "tulivaras") oli dromaeosaureihin kuulunut, lihaa syönyt teropodidinosaurusten suku. Se eli 73–67 miljoonaa vuotta sitten myöhäisellä liitukaudella Campania- ja Maastricht-vaiheella. "Pyroraptorin" fossiileja on löydetty Ranskasta.


title: Pyroraptor

text: "Pyroraptor" tarkoittaa "tulivarasta". Dinosaurus nimettiin näin, koska sen jäänteet löydettiin metsäpalon jälkeen.


title: Pyroraptor

text: "Pyroraptor" tulee kreikan kielen sanasta "pyros" (tuli) ja latinan kielen sanasta "raptor" (ryöstäjä, rosvo, varas tai ryöväri). Lajiepiteetti "olympius" on annettu erään Olympos-vuoren mukaan, josta "Pyroraptorin" jäänteet löydettiin.


title: Pyroraptor

text: "Pyroraptorin" pituus oli arviolta 1,6 metriä, korkeus lonkan kohdalta 0,6 metriä ja paino 20 kilogrammaa.


title: Pyroraptor

text: "Pyroraptorilla" oli ainutlaatuisen muotoiset sirppikynnet, kuten dromaeosaureilla yleisesti. Lisäksi "Pyroraptorilla" oli dromaeosaureille yleiseen tapaan alkukantaisia höyheniä sen kehossa. Näin on ajateltu, huolimatta siitä, että puuttuu todisteita, jotka osoittaisivat tämän todeksi. "Pyroraptor" käveli kahdella jalalla.


title: Pyroraptor

text: "Pyroraptorin" jäänteet löydettiin Provence-Alpes-Côte d’Azurissa, Ranskassa vuonna 1992. Osittain säilyneet jäänteet löydettiin sen jälkeen, kun metsäpalo oli pyyhkäissyt alueen halki. Jäänteet olivat sekoittuneet muiden dinosaurusten ja eläinten jäännösten kanssa.


title: Pyroraptor

text: "Pyroraptorin" holotyyppi on vasemman jalan toisen varpaan kokonainen kynsi. "Pyroraptorista" on löydetty myös oikean jalan toisen varpaan toinen luu, vasemman jalan toinen luu, kokonainen kynsi oikean jalan toisesta varpaasta, oikea kyynärluu, hampaita, useita varvasluita, sormiluu, käsiluu, oikea värttinäluu eturaajasta, häntänikama ja selkänikama.


title: Pyroraptor

text: "Pyroraptorin" lisäksi samalta alueelta Ranskasta on löydetty myös toinen dromaeosauri, "Variraptor". Aikaisemmin on spekuloitu, että "Pyroraptor" saattaa itse asiassa vain olla "Variraptorin" lisäjäänteitä. "Variraptor" tunnetaan myös hyvin epätäydellisistä jäänteistä. Phomphen Chanthasitin vuonna 2009 tekemässä tutkimuksessa kuitenkin kiinnitettiin huomiota kyynärluiden muodossa olleisiin eroihin, mikä näyttää pitävän "Pyroraptorin" ja "Variraptorin" erillisinä sukuina.


title: Pyroraptor

text: "Pyroraptor" oli yksi päädinosauruksista Discovery Channelin vuoden 2003 sarjassa "Dinosaur Planet". Yhdessä jaksossa näytetään spekulatiivinen rekonstruktio siitä, kun yksinäinen "Pyroraptor" nimeltään Pod ajautuu tsunamin jälkeen pienelle saarelle, missä se joutuu kosketuksiin mantereelta tuntemiensa dinosaurusten hyvin pienten kääpiömuotojen kanssa, mukaan lukien titanosauri "Magyarosaurus" ja teropodi "Tarascosaurus".


title: Pyroraptor

text: "Pyroraptor" on yksi muutamista Euroopasta löydetyistä dromaeosaureista.


title: Karólína Eiríksdóttir

text: Karólína Eiríksdóttir (s. 1951 Reykjavík) on islantilainen säveltäjä.


title: Karólína Eiríksdóttir

text: Karólína aloitti opintonsa Reykjavíkissa ja jatkoi niitä Michiganin yliopistossa Ann Arborissa. Hän on työskennellyt vuodesta 1979 Reykjavíkin musiikkiopiston opettajana ja vapaana säveltäjänä Islannissa. Hänen teoksiaan on esitetty Islannin lisäksi Skandinavian maissa, Pariisissa, Lontoossa, Glasgow’ssa, Wienissä, Tokiossa, Yhdysvalloissa, Saksassa, Sveitsissä, Espanjassa ja Argentiinassa.


title: Karólína Eiríksdóttir

text: Karólínan tuotantoon kuuluu muun muassa oopperamusiikkia ja kamarimusiikkiteoksia, kuten saksofonikvartetto. Vuonna 1995 hän kirjoitti Aalborgin sinfoniaorkesterin tilaustyönä klarinettikonserton. Tuoreisiin teoksiin kuuluu toccata orkesterille sekä konsertto kahdelle huilulle, joka sai kantaesityksensä Reykjavíkissa tammikuussa 2007.


title: Brontosaurus

text: Brontosaurus oli myöhäisellä jurakaudella noin 155–145 miljoonaa vuotta sitten elänyt hirmulisko. Se luokiteltiin vuonna 1903 "Apatosauruksen" lajiksi "exelsus", kun niiden eroja pidettiin vähäisinä. Fossiililöytöjen perusteella se on kuitenkin palautettu omaksi lajikseen vuonna 2015.


title: Trouble (Sailorin albumi)

text: Trouble on Sailor-yhtyeen marraskuussa 1975 julkaistu toinen studioalbumi. Edellisvuoden debyyttialbumi "Sailor" oli menestys Alankomaissa. Albumilta julkaistu single "A Glass of Champagne" oli hitti Länsi-Saksassa; se oli 19.2.–8.7.1976 välisenä aikana 21 viikkoa top 20 -listalla nousten parhaimmillaan kolmannelle sijalle. Myös Alankomaissa single oli top 40:ssä 10 viikkoa ja korkeimmillaan viides. Sveitsissä se oli listalla 15 viikkoa ja listan kärjessä ollen kolmas, sekä Itävallassa 20 viikkoa ja parhaimmillaan kahdeksas. Ruotsissa single oli listoilla vain yhden viikon ja Norjassa kaksi. Englannissa se oli vuosina 1975–1976 11 viikkoa top 40 -listalla, mukaan lukien kaksi viikkoa toisella sijalla.


title: Trouble (Sailorin albumi)

text: Toinen julkaistu single "Girls, Girls, Girls" takasi menestyksen jopa Australiaa ja Israelia myöten. Länsi-Saksassa 22.4.–26.8.1976 TOP 20:ssä 19 viikkoa ja kolmantena. Itävallassa 24 viikkoa ja sijoitus kolmas. Sveitsissä 19 viikkoa (parhaimmillaan toinen) ja Englannissa seitsemän viikkoa ja paras sijoitus oli seitsemäs. Alankomaissa 10 viikkoa listoilla ja sijoitus parhaimmillaan toinen, sekä Suomessa ollen kahdeksas. Albumi "Trouble" oli Itävallassa 16 viikkoa ja parhaimmillaan viides. Albumi menestyi myös Suomessa ollen albumilistalla toinen. Kajanus on sanoittanut ja säveltänyt kaikki levyllä kuultavat kappaleet. Julkaistu LP-levynä ja c-kasettina (EPC 69192). Sony Music uudelleenjulkaisi albumin CD:nä 2001 (4655812 ja ESCA 7861). Tuottajan Jeffrey Lesserin tyttöystävä Deborah (joka myös lausui "Stiletto Heels" kappaleessa sanat seksikkäästi: "Hello, Sailor!") keksi albumille nimen "Trouble", joka tarkoittaa Amerikassa slangiksi; "looking for excitement" tai "a night on the town".


title: Juan Antonio Ipiña

text: Juan Antonio Ipiña Iza (23. elokuuta 1912 Ortuella, Vizcayan maakunta, Espanja – 8. syyskuuta 1974) oli espanjalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja.


title: Juan Antonio Ipiña

text: Ipiña oli kuudes perheensä yhteensä seitsemästä lapsesta. Hänen isänsä työskenteli kaivosmiehenä ja perheen kotiolot olivat vaatimattomat. Ipiña lopetti koulunkäynnin 14-vuotiaana ja siirtyi itsekin töihin kaivoksille. Hän oli jo nuorena kiinnostunut jalkapallosta, jota hän harrasti yleisurheilun ja pelotan ohella.


title: Juan Antonio Ipiña

text: Jalkapalloa Ipiña pelasi kotimaakuntansa pikkuseuroissa, kunnes pääsarjaseura Real Sociedad hankki hänet riveihinsä kaudeksi 1933–1934. Real Sociedadissa hän pelasi kaksi kautta ennen siirtymistään pääkaupungin Atlético Madridiin, mutta pelit Atléticossa katkesivat jo yhden kauden jälkeen Espanjan sisällissodan alettua. Sisällissodan jälkeen Ipiña edusti kymmenen kautta Real Madridia ja nousi aina joukkueen kapteeniksi asti. Ajat olivat seuralle vaikeita eikä kansallisessa pääsarjassa tullut menestystä, paras sijoitus oli toinen vuosina 1942 ja 1945. Espanjan cupin joukkue kuitenkin voitti kahdesti peräkkäin vuosina 1946–1947. Espanjan maajoukkueessa Ipiña pelasi kuusi ottelua vuosina 1936–1946.


title: Juan Antonio Ipiña

text: Pelaajauransa jälkeen Ipiña toimi valmentajana ja luotsasi Espanjan pääsarjassa Real Valladolidia, Real Madridia, Sevillaa ja Athletic Bilbaoa. Vuonna 1952 Real Madrid voitti hänen valmennuksessaan Etelä-Amerikassa pelatun Pequeña Copa del Mundon, joka oli Intercontinental Cupin eräänlainen edeltäjä. Kaudella 1953–1954 Ipiña toimi teknisenä sihteerinä, kun Real Madrid voitti ensimmäisen Espanjan pääsarjamestaruutensa sitten 1930-luvun.


title: Ron Paul

text: Ronald Ernest ”Ron” Paul (s. 20. elokuuta 1935 Pittsburgh, Pennsylvania) on teksasilainen libertaaripuolueen poliitikko ja entinen kongressiedustaja. Paul on ollut edustajainhuoneen jäsen vuosina 1976–1977, 1979–1985 ja 1997–2013. Hän pyrki Yhdysvaltain presidentiksi vuoden 1988 presidentinvaaleissa Libertaaripuolueen ehdokkaana ja tuli kolmanneksi saatuaan äänistä 0,47 prosenttia. Paul pyrki republikaanipuolueen ehdokkaaksi vuoden 2008 ja vuoden 2012 presidentinvaaleihin, mutta häntä ei valittu.


title: Ron Paul

text: Paul on pientä ja rajattua perustuslaillista hallintoa sekä laajoja yksilönvapauksia puoltava konservatiivi ja libertaristi. Hän ei ole koskaan äänestänyt verojen korotuksen puolesta. Paul kannattaa liittovaltion veroviraston ja tuloverotuksen lakkauttamista. Paul on kultakannan kaltaiseen vakaaseen rahaan palaamisen puolestapuhuja ja tahtoo lakkauttaa Yhdysvaltain keskuspankkijärjestelmän. Hän ajaa kaiken verottamalla rahoitetun julkisen sosiaaliturvan ja kehitysavun alasajoa, joskaan hän ei tavoittele näiden valtion ohjelmien lopettamista välittömästi.


title: Ron Paul

text: Paul kannattaa puolueetonta ulkopolitiikkaa ja ulkomaita koskevien kauppasaartojen ja pakotteiden lopettamista. Hän vastusti Irakin sotaa alusta alkaen, mutta puolsi vuonna 2001 alkanutta Afganistanin sotaa. Paul vaatii Yhdysvaltain irrottautumista Natosta ja YK:sta. Hän on vastustanut jyrkästi Patriot Actia, liittovaltion huumeidenvastaista sotaa ja aseenkanto-oikeuksien supistamista. Paul vastustaa myös aborttia ja tahtoo mitätöidä Roe vastaan Wade -päätöslauselman sekä siirtää vastuun päätöksenteosta abortin suhteen osavaltioille.


title: Ron Paul

text: Ron Paul syntyi Pennsylvaniassa Pittsburghin laitamilla Green Treessä. Hänen vanhempansa olivat Margaret (o.s. Dumont) ja Howard Caspar Paul. Howard Paul omisti lypsykarjatilan yhdessä kahden veljensä kanssa. Veljesten isä oli muuttanut Yhdysvaltoihin Saksasta. Paulin perhe oli luterilainen. Ron Paul oli kolmas perheeseen syntyneistä viidestä pojasta. Hän aloitti työt karjatilalla viisivuotiaana ja jakoi myöhemmin sanomalehtiä, oli töissä apteekissa ja saatuaan ajokortin vähän aikaa maitomiehenä.


title: Ron Paul

text: Yleisurheilussa loistavasti pärjännyt Paul valmistui Dormontin high schoolista vuonna 1953. Hän voitti osavaltion mestaruuden 220 jaardin pikajuoksussa. Hänen paras aikansa 100 jaardin juoksussa on 9,7 sekuntia. Hän oli myös painijoukkueessa, pelasi amerikkalaista jalkapalloa ja baseballia sekä toimi oppilaskunnan puheenjohtajana. Jouduttuaan leikkaukseen polvivamman takia Paul luopui yleisurheilusta ja aloitti uinnin kuntoutuakseen. Eräs huippuyliopisto tarjosi hänelle kaiken kattanutta stipendiä uskoen, että hän toipuisi pian huippukuntoon. Paul kuitenkin kieltäytyi stipendistä, koska ei tahtonut ottaa riskiä polvensa suhteen.


title: Ron Paul

text: Paul maksoi itse ensimmäisen opintovuotensa Gettysburgin yliopistossa ja sai myöhemmin pienen stipendin. Gettysburgissa hän jakoi postia ja pyykkiä, hoiti yliopiston kahvilaa ja liittyi uintijoukkueeseen. Hän suoritti kandidaatintutkintonsa vuonna 1957 erikoistuen biologiaan. Paul väitteli lääketieteen tohtoriksi Duke Universitystä 1961. Kuuban ohjuskriisin aikaan hän aloitti palveluksen Yhdysvaltain ilmavoimissa. Hän palveli ilmavoimien lääkärinä vuoteen 1965.


title: Ron Paul

text: Paul kiinnostui politiikasta 1960-luvulla tutustuttuaan itävaltalaiseen taloustieteeseen, ja varsinkin Friedrich von Hayekin teos "Tie orjuuteen" vaikutti hänen ajatteluunsa. Paul tutustui myös Ayn Randin, Ludwig von Misesin, Hans F. Senholzin ja Murray Rothbardin näkemyksiin. Richard Nixon irrotti Yhdysvallat 1971 kultakannasta, mikä sai Paulin vankasti uskomaan, että itävaltalainen koulukunta oli oikeassa.


title: Ron Paul

text: Paul pyrki ensi kerran kongressiedustajaksi 1974, mutta tuli valituksi vasta vuoden 1976 erikoisäänestyksessä, kun Robert R. Caseyn paikka vapautui. Ensimmäinen jäsenyys päättyi 1977. Vuoden 1979 uudelleenvalinnan jälkeen Paul istui vuoteen 1985 saakka. Paul oli ensimmäinen kongressiedustaja, joka ehdotti edustajainhuoneen jäsenten toimikausien rajoittamista. Vuonna 1984 hän oli ehdolla Yhdysvaltain senaattiin, mutta hävisi ja menetti myös edustajanpaikkansa. Vuoden 1988 presidentinvaaleissa hän oli Libertaaripuolueen ehdokas ja sai äänistä 0,47 prosenttia. Vuonna 1996 Paul valittiin uudelleen kongressiedustajaksi. Lokakuussa 2002 Paul jätti kongressin käsiteltäväksi sodanjulistuksen Irakia vastaan ja ilmoitti samalla, ettei itse aio äänestää sodan puolesta. Hän totesi, että jos kongressi haluaa aloittaa sodan, sen tulee noudattaa Yhdysvaltain perustuslakia ja antaa virallinen sodanjulistus.


title: Ron Paul

text: Paul ilmoitti pyrkivänsä republikaanipuolueen presidenttiehdokkaaksi vuoden 2008 vaaleissa. Joulukuun 16. päivänä 2007 Paulin tukijat tekivät Yhdysvaltain poliittisen historian kaikkien aikojen varainkeruuennätyksen lahjoittamalla presidentinvaalikampanjalle yhdessä päivässä 6,6 miljoonaa dollaria. Toisen samanlaisen varainkeruupäivän Kannattajat toteuttivat 5. marraskuuta, jolloin tulos oli 4,2 miljoonaa dollaria. Kampanjan yksittäisiltä henkilöiltä saamat lahjoitukset ovat keskimäärin olleet pieniä, sadan dollarin luokkaa. Paul sai Yhdysvaltain puolustusvoimien jäseniltä enemmän lahjoituksia kuin yksikään toinen presidenttiehdokas. Paulin kampanjan rahoituksesta 99 prosenttia tuli yksityisiltä ihmisiltä. Paul ei kuitenkaan tullut valituksi, vaan ehdokkaaksi valittiin John McCain, ja Paul vetäytyi ehdokkuuden hakemisesta virallisesti 12. kesäkuuta 2008.


title: Ron Paul

text: Vuoden 2008 presidentinvaalikampanjasta jäljelle jääneillä rahoilla Paul aloitti Campaign for Liberty -hankkeen (suom. Kampanja vapauden puolesta, kokonaisuudessaan ”"Ron Paul's Campaign for Liberty"”), jonka tarkoituksena on tukea vapautta ja rajoitettua hallintoa kannattavaa poliittista toimintaa hallinnon kaikilla tasoilla. Paul perusti myös Liberty PAC -lobbausorganisaation, jonka tarkoitus on tukea vapaata taloutta, vapautta ja perustuslaillisuutta kannattavia ehdokkaita osavaltioiden ja liittovaltion tasolla.


title: Ron Paul

text: Presidentinvaalikampanjan jälkeen Paul kannattajineen piti ”Rally for the Republic” -varjokokoontumisen samaan aikaan (31. elokuuta – 2. syyskuuta 2008), kun republikaanisen puolueen puoluekokous nimesi McCainin virallisesti presidenttiehdokkaakseen. "Rally for the Republic" -kokoontumiseen osallistui noin 12 000 henkeä.


title: Ron Paul

text: 10. syyskuuta 2008 Paul ilmoitti yhteisessä lehdistötilaisuudessa tukevansa kaikkia neljää ei-pääpuolueen ehdokasta. Nämä olivat Chuck Baldwin, Bob Barr, Cynthia McKinney ja Ralph Nader. Samalla hän ilmoitti kieltäytyvänsä tukemasta McCainia. Myöhemmin Paul esiintyi CNN-kanavalla "The Situation Room with Wolf Blitzer" -ohjelmassa yhdessä Ralph Naderin kanssa. He esittivät neljä pääkohtaa, joista Paul ja neljä ehdokasta ovat yhtä mieltä. Nämä asiat ovat imperialismin, myös Irakin sodan, lopettaminen, yksityisyyden kunnioittaminen (muun muassa Patriot Actin kumoaminen), valtion budjetin tasapainottaminen ja keskuspankin ottaminen poliittiseen ohjaukseen.


title: Ron Paul

text: Ron Paul oli ehdolla republikaanien presidenttiehdokkaaksi vuoden 2012 vaaleissa. Republikaanien ehdokkuutta tavoittelevista hän ehti kerätä kampanjarahaa toiseksi eniten, 31 miljoonaa dollaria tammikuun 2012 lopussa. Paul sai näkyvyyttä tiedotusvälineissä vähemmän kuin muut ehdokkuutta tavoittelevat. Toukokuussa Paul ilmoitti lopettavansa kampanjoinnin. Hän sai taakseen lopulta 190 ääntä Romneyn 2 061 ääntä vastaan.


title: Ron Paul

text: Paul sai vuoden 2016 vaaleissa yhden valitsijamiesäänen texasilaiselta valitsijamieheltä, joka äänesti häntä protestina osavaltiossa äänienemmistön saaneen Donald Trumpin sijaan.


title: Ron Paul

text: Ron Paul on siviiliammatiltaan lääkäri.


title: Ron Paul

text: Paul ja Carol Wells avioituivat 1. helmikuuta 1957 Dormontin presbyteerikirkossa. Heillä on viisi lasta (Ronnie, Lori, Rand, Robert ja Joy), jotka kastettiin episkopaaleiksi. Heillä on myös 18 lastenlasta ja yksi lastenlastenlapsi. Kolme lapsista on lääkäreitä: Robert on yleislääkäri, Joy on synnytyslääkäri ja gynekologi ja Rand silmälääkäri. Ron Paul tuki lapsiaan rahallisesti heidän opintojensa aikana ja kielsi heitä ottamasta verovaroin tuettua opintolainaa. Rand Paul, joka on ilmoittanut kuuluvansa Teekutsuliikkeeseen, on perustanut Kentuckyn veronmaksajien liiton. Hänet valittiin Kentuckysta loppuvuodesta 2010 senaattiin, jossa hän aloitti tammikuussa 2011.


title: Dynamosaurus

text: Dynamosaurus on yksi paleontologian lajintunnistuksen virheistä, joka tapahti vuonna 1905 Henry Fairfield Osbornin kuvaillessa omituista dinosaurusta, jolle hän oli antanut nimen "Dynamosaurus". Se oli "Tyrannosauridae"-heimon jäsen, jolla näytti olevan panssarilevyjä. Myöhemmin huomattiin, että panssarilevyt kuuluivat eräälle panssarisaurukselle, ja että tyrannosauri olikin "Tyrannosaurus rex". Se oli kuollut ollessaan syömässä.


title: Mitt Romney

text: Willard Mitt Romney (s. 12. maaliskuuta 1947 Detroit, Michigan) on yhdysvaltalainen liikemies ja poliitikko. Hän on toiminut Utahin osavaltion senaattorina 3. tammikuuta 2019 lähtien. Romney oli republikaanien presidenttiehdokas ja Barack Obaman haastaja marraskuussa 2012 pidetyissä Yhdysvaltain presidentinvaaleissa. Romney oli Massachusettsin kuvernööri vuosina 2003–2007 ja vuoden 2002 Salt Lake Cityn talviolympialaisten toimitusjohtaja.


title: Mitt Romney

text: Romney on neljästä sisaruksesta nuorin. Uskonnoltaan hän on mormoni, ja hän vietti 2,5 vuotta lähetyssaarnaajana Ranskassa. Ennen lähtöään saarnaajaksi Romney opiskeli kaksi lukuvuotta Stanfordin yliopistossa ja jatkoi Brigham Youngin yliopistossa alemman tutkinnon sekä opiskeli Harvardissa lakia ja kauppatieteitä. Hän valmistui Harvardista 1975, samana vuonna kuin George W. Bush, mutta he eivät tunteneet toisiaan erityisen hyvin.


title: Mitt Romney

text: Romney meni naimisiin lukioihastuksensa Ann Daviesin kanssa vuonna 1969, ja heillä on viisi poikaa.


title: Mitt Romney

text: Mitt Romneyn johdolla Bain Capital sijoitti 77 yritykseen yhteensä 1,1 miljardia dollaria ansaiten 2,5 miljardia (1984–1999). Vuosittaiset voitot olivat 50–80 %. Yrityksistä 12 % teki konkurssin tai lakkautettiin ensimmäisten 5 vuoden aikana, eräät muut joutuivat vaikeuksiin vasta, kun Bain ei enää omistanut niitä. Professori Steven N. Kaplanin mukaan sijoitusten menestys oli loistava.


title: Mitt Romney

text: Kolumnisti James Pethokoukisin mukaan tämä osoittaa Romneyn olleen loistava riskisijoittaja ja varainhoitaja. Hänestä Romneyn toiminta tuottaa ns. luovaa tuhoa, joka poistaa vanhaa korvaten sen tuottavammalla ja vauraammalla yhteiskunnalla tuottaen korkeampia tuloja, lisää töitä ja parempia tuoteita ja palveluja. Lähes aina Pethokoukisin kanssa vastakkaisilla linjoilla oleva kolumnisti Jonathan Chait ja professori Will Wilkinson toteavat olevansa kerrankin samaa mieltä tämän kanssa. Wilkinsonin mukaan Romneyn toiminta siirsi pääomaa, myös henkistä, tuottavampiin kohteisiin, mikä kokonaisuutena lisäsi työvoiman kysyntää. Wilkinson ja Pascal-Emmanuel Gobry pitävät Romneyn bisnesosaamista hyvin relevanttina presidentin tehtäviin, joita ovat lähinnä priorisointi, delegointi, rekrytointi ja irtisanominen.


title: Mitt Romney

text: Kuvernöörikaudellaan Romney puolusti aborttia ja jopa puhui avoimesti homoseksuaalien oikeuksien puolesta. Kuvernöörikautensa lopulla hän otti selkeän konservatiivisen kannan kantasolututkimukseen, aborttiin, ehkäisypillereihin ja homoseksuaalien oikeuksiin. Romney on jälkeenpäin esimerkiksi kritoisoinut tietoisesti valintansa tehneitä yksineläjiä ja kertonut yleisölle Raamatun lukemisestaan, maailmaan pahuudesta ja median myrkyttymisestä väkivallasta ja pornografiasta.


title: Mitt Romney

text: Mitt Romney ilmoitti helmikuussa 2007 pyrkivänsä republikaanien ehdokkaaksi Yhdysvaltain presidentiksi. Vaalikampanjassaan Romney keskittyi tavoittelemaan etenkin kristillisen oikeiston ääniä. Hän otti kuvernöörikautensa lopulla selkeän konservatiivisen kannan kantasolututkimukseen, aborttiin, ehkäisypillereihin ja homoseksuaalien oikeuksiin pyörtäen siten aiemmat sanomisensa. Romney luopui presidentinvaalikampanjoinnista niin sanotun supertiistain jälkeen käytettyään kampanjaansa 88,5 miljoonaa dollaria, joista 35 miljoonaa oli hänen omia varojaan.


title: Mitt Romney

text: Yhtenä syynä luopumiseen republikaanien kakkostilalta oli John McCainin suositus äänestää Länsi-Virginiassa Mike Huckabeeta, jottei Romney voittaisi siellä. McCain jäikin noin yhteen prosenttiin äänistä Huckabeen voittaessa Romneyn niukasti.


title: Mitt Romney

text: Mitt Romney ilmoitti perustaneensa vaalitoimikunnan varainkeruuta varten 11. huhtikuuta 2011, ja sitä myöten hän asettui ehdokkaaksi republikaanipuolueen presidenttiehdokkaasta käytäviin esivaaleihin. Vuoden 2011 aikana Romney keräsi 56 miljoonaa dollaria ja vältti näin omien varojensa käytön kampanjaan. Barack Obaman kampanjaan kerättiin vastaavana aikana 244 miljoonaa dollaria. Republikaanien konservatiivisen siiven rahalahjoitukset ohjautuivat kuitenkin pääosin muille republikaanien esivaalien ehdokkaille.


title: Mitt Romney

text: Romneylla ei ollut esivaaleissa merkittäviä vastustajia, ja hän kykeni keräämään taakseen enemmän valitsijamiehiä kuin muut ehdokkaat yhteensä. 7. maaliskuuta hänen kannatuksensa oli 37,3 prosenttia merkittävimmän vastustajan Rick Santorumin vastaavan luvun ollessa 26,7 prosenttia, ja Romney voitti täpärästi Ohion osavaltion esivaalit äänin 38–37 hänen budjettinsa ollessa 12-kertainen Rick Santorumiin verrattuna. Ohio on erittäin merkittävä vaa'ankieliosavaltio. Vuodesta 1964 lähtien varsinaiset presidentinvaalit Ohiossa voittanut on voittanut myös koko presidentinvaalin. Kymmenen osavaltion äänestäessä supertiistaina 7. maaliskuuta Romney voitti kuusi osavaltiota.


title: Mitt Romney

text: Republikaanien vanhoillinen siipi suhtautui esivaalien aikana Romneyhin nihkeästi ja asettui enin osin Rick Santorumin ja muiden vastaehdokkaiden taakse. Rick Santorum voittikin monia raamattuvyöhykkeen konservatiivisia osavaltioita, kuten Alabaman, Mississippin ja Louisianan. Mitt Romney on lisäksi mormoni, mikä oli omiaan herättämään epäluuloja raamattuvyöhykkeen evankelisissa. Romneyn kannatusta haittasi myös ennen edellisiä presidentinvaaleja tehty linjamuutos konservatiivisemmaksi ja Romneyn Massachusettsin kuvernöörinä tekemä terveydenhuollon uudistus, joka muistuttaa Barack Obaman vuoden 2010 terveydenhuoltouudistusta. Romney sai kuitenkin taakseen paljon keskiluokkaisia ja varakkaita äänestäjiä.


title: Mitt Romney

text: Venäjällä herätti huomiota se, että Romney oli nimittänyt Venäjän Yhdysvaltain ensisijaiseksi "geopoliittiseksi viholliseksi". Kommentit liittyivät presidenttien Obama ja Medvedev salaa nauhoitettuun keskusteluun, jossa Obama sanoi uudelleenvalintansa jälkeen olevansa valmis suurempaan joustavuuteen.


title: Mitt Romney

text: Romneyn tiedottaja Richard Grenell joutui puolueen vanhoillisten painostuksesta eroamaan tehtävästään. Grenell on julkihomoseksuaali. George W. Bushin kaudella Grenell oli Yhdysvaltain YK-edustuston tiedottajana.


title: Mitt Romney

text: Romney nimitettiin virallisesti republikaanisen puolueen ehdokkaaksi 28. elokuuta 2012. Hänen varapresidenttiehdokkaansa oli Paul Ryan. Romney sai noin 61 miljoonaa ääntä eli 47 prosenttia äänistä ja 206 valitsijamiesääntä, ja demokraattien ehdokas Barack Obama valittiin presidentiksi tämän saatua noin 66 miljoonaa ääntä eli 51 prosenttia kokonaismäärästä ja 332 valitsijamiesääntä.


title: Karolína Kurková

text: Karolína Isela Kurková (s. 28. helmikuuta 1984 Děčín, Tšekkoslovakia) on tšekkiläinen malli, joka tunnetaan parhaiten yhtenä Victoria’s Secretin ”enkeleistä”. Hänen isänsä on tšekkiläinen koripalloilija Josef Kurka ja äitinsä slovakki.


title: Karolína Kurková

text: Kurková tapasi syyskuussa 1999 "Voguen" toimittajia New Yorkissa ja muutti kaupunkiin. Hän sai tarjouksia muun muassa Yves Saint-Laurent’n muotitalolta, ja pian alkoi myös Victoria’s Secret -ura. Hänet nimettiin vuonna 2002 VH1/Vogue Fashion Awards -tapahtumassa vuoden malliksi.


title: Karolína Kurková

text: Karolína Kurková oli 16-vuotias ollessaan ensimmäisessä Victoria’s Secret -show’ssaan. Pienenä hän harrasti balettia ja oli muutenkin urheilullinen.


title: Karolína Kurková

text: Forbesin mukaan Kurková oli vuonna 2006 maailman yhdeksänneksi suurituloisin malli. Hän asuu New Yorkin Tribecassa. Hän esiintyi vuonna 2007 elokuvassa "My Sexiest Year", ja hän on tehnyt myös hyväntekeväisyystyötä.


title: Karolína Kurková

text: Vauvana tehdyn leikkauksen takia Kurkovalla ei ole napaa, mutta joissakin muotikuvissa se on lisätty hänelle kuvamanipulaation keinoin.


title: Rise of the Tyrant

text: Rise of the Tyrant on ruotsalaisen death metal -yhtyeen Arch Enemyn seitsemäs albumi. Albumi julkaistiin 24. syyskuuta vuonna 2007. Yhtyeen tyyli on mennyt hieman eteenpäin edellisiin levyihin nähden. Levyllä kuullaan entistä enemmän melodisia riffejä. Levystä julkaistiin myös DVD:n sisältänyt versio, jolla on kaksi kappaletta keikoilta ja kiertuedokumentti.


title: Rise of the Tyrant

text: Albumi nousi Yhdysvalloissa Billboard 200 -listan sijalle 84. Suomessa se debytoi virallisen albumilistan sijalla 18.


title: Al Sharpton

text: Alfred Charles ”Al” Sharpton Jr. (s. 3. lokakuuta 1954) on yhdysvaltalainen baptistipastori ja kansalaisoikeusaktivisti.


title: Al Sharpton

text: Sharpton nousi julkisuuteen 1986, kun valkoinen joukko hyökkäsi kolmen mustan kimppuun Howard Beachissa Queensissa. Joukkio ajoi uhrinsa moottoritielle, jossa yksi kuoli jäätyään auton alle. Viikkoa myöhemmin joulun jälkeen Sharpton johti 1 200 mielenosoittajaa marssille Howard Beachin läpi, jossa sivustakatsojat huutelivat heille rasistisia herjoja.


title: Al Sharpton

text: Sharpton on esiintynyt cameorooleissa ja itsenään useissa elokuvissa ja televisiosarjoissa.


title: Al Sharpton

text: Hän on pyrkinyt senaattiin 1988, 1992 ja 1994 ja New Yorkin pormestariksi 1997. Vuoden 2004 esivaalissa hän pyrki demokraattien presidenttiehdokkaaksi.


title: Al Sharpton

text: Hän on juontanut vuodesta 2011 lähtien PoliticsNation -talk show’ta MSNBC:llä.


title: Sanna Kiiski

text: Sanna Kiiski (s. 6. syyskuuta 1974 Kotka) on suomalainen juontaja ja toimittaja. Hän on työskennellyt muun muassa Radio Nova-, Kiss FM- ja Radio City -radiokanavilla. Lisäksi hän on juontanut 4-0 -televisio-ohjelmaa kaupalliselle Nelonen-televisiokanavalle. Kiiski toimi juontajana MTV3-kanavan Huomenta Suomi -aamuohjelmassa vuodesta 2007 alkaen vuoteen 2014 saakka . Aiemmin Kiiski on juontanut myös MTV3:n "Viihdeuutiset"-ohjelmaa. Hänellä on kolme lasta, joulukuussa 2010 syntynyt poika Ben, joka sairastui vuonna 2013 imusolmukesyöpään, vuonna 2012 syntynyt Maj-niminen tyttö ja 2014 syntynyt Liv-niminen tyttö. Kiiski erosi lasten isästä keväällä 2018.


title: Sanna Kiiski

text: Vuonna 2015 Kiiski tuotti Liv-kanavalle sarjan "Suomen täydelliset venäläisnaiset".


title: Sanna Kiiski

text: Sanna Kiiski oli yhdessä ravintoloitsija Mehdi Younesin kanssa perustamassa Mumin Kaffe -nimisiä lastenkahviloita, ensin lokakuussa 2016 Helsinkiin ja loppuvuodesta 2016 Tukholmaan. Heinäkuussa 2018 yhtiön piensijoittajat jättivät tutkintapyynnön yhtiön johdon toimista Ruotsin poliisille, epäillen johdon taloudellisia väärinkäytöksiä.


title: TV5MONDE

text: TV5MONDE (vuosina 1984–2005 TV5, TV5 edelleen Kanadassa) on kansainvälinen ranskankielinen televisiokanava. Ohjelmisto koostuu Belgian (RTBF), Kanadan (Radio-Canada), Ranskan (France Télévisions) ja Sveitsin (RTS) televisioyhtiöiden ranskankielisistä ohjelmista. Kanavalla on ohjelmaa vuorokauden ympäri. Kanavaa välitetään kaapelin ja satelliitin välityksellä ja se on maailman neljänneksi laajimalle levinnyt televisiokanava. Kanavasta on eri versioita eri alueille. Suomessa TV5MONDE on useimpien kaapelitelevisioyhtiöiden kanavavalikoimissa.


title: TV5MONDE

text: TV5MONDEn ohjelmatarjonta on monipuolista. Ohjelmistossa on mukana kulttuuria, elokuvia, dokumentteja, musiikkiohjelmia, uutisia, urheilua ja visailuohjelmia. Kanavalla on omatuotantoisia uutislähetyksiä ja säätiedotuksia, mutta myös muiden televisioyhtiöiden tuottamia uutislähetyksiä on ohjelmistossa.


title: TV5

text: TV5 voi tarkoittaa jotain seuraavista:


title: Three strikes

text: Three strikes -laki on eräissä Yhdysvaltain osavaltioissa voimassa oleva käytäntö, jonka mukaan kolmannesta rikoksesta tuomitaan pitkään vankeusrangaistukseen. Lakimiesten keskuudessa lait tunnetaan nimellä "habitual offender laws".


title: Three strikes

text: Tällaiset lait muodostuivat suosituiksi 1990-luvun mittaan. Ensimmäisenä laki säädettiin Washingtonissa 1993 ja Kalifornia seurasi seuraavana vuonna. Yksityiskohdat vaihtelevat osavaltioittain. Osassa osavaltioita rikosten pitää olla väkivaltaisia, kun taas Kaliforniassa mistä tahansa kolmannesta rikoksesta saa pitkän tuomion, jos kaksi edellistä ovat vakavia tai väkivaltaisia.


title: Three strikes

text: Lakien kannattajien mukaan ne ovat vähentäneet rikoksia ja parantaneet turvallisuutta kun rikolliset saadaan telkien taa. Kaliforniassa vuonna 2000 kansanäänestyksessä hyväksyttiin lisäys, joka antoi vaihtoehdoksi huumevieroituksen, jos edelliset tuomiot olivat huumerikoksia.


title: Susan Raye

text: Susan Raye (s. 8. lokakuuta 1944, Eugene, Oregon) on yhdysvaltalainen countrylaulaja.


title: Susan Raye

text: Raye tuli tunnetuksi yhteistyöstään Buck Owensin kanssa. Hän aloitti pian myös soolouransa ja sai suurimman hittinsä laululla "(I've Got a) Happy Heart", joka nousi Yhdysvaltain countrylistan kolmannelle sijalle. Yhteistyö Owensin kanssa päättyi Don Richin kuolemaan vuonna 1974, mutta Raye jatkoi soolouraansa United Artists Recordsilla. Hän lopetti tähänastisen levytysuransa 1980-luvulla.


title: Susan Raye

text: Raye meni vuonna 1972 naimisiin Owensin rumpali Jerry Wigginsin kanssa. Avioliitosta syntyi kuusi lasta. Hän opiskeli 1980-luvulla psykologiaa ja on vannoutunut kristitty. Hän teki vielä 6. elokuuta 2003 harvinaislaatuisen julkisen esiintymisen Los Angelesin kansainvälisen lentoaseman 75-vuotisjuhlassa. Kunniavieras tulkitsi tilaisuudessa aiemman hittisinglensä "Los Angeles International Airportin".


title: Loveless

text:
Loveless on anime- ja mangasarja, jonka on kirjoittanut Yun Kouga. Sarjassa esiintyy niin yaoita kuin shōjoaitakin.
Päähenkilönä on kaksitoistavuotias Ritsuka Aoyagi, joka asuu mielenvikaisen äitinsä ja välinpitämättömän isänsä kanssa isoveljen kuoltua. Hän on menettänyt muistinsa kaksi vuotta aiemmin, jonka jälkeen hänen persoonallisuutensa muuttui täysin sosiaalisesta ja suositusta, keskinkertaisia tuloksia kokeissa saavasta pojasta sisäänpäin kääntyneeksi ja kovapäiseksi älyköksi. Ritsuka haluaisi muistaa kaiken - etenkin, kun hänen äitinsä hakkaa häntä yleensä siksi, koska "hän ei ole äidin oma Ritsuka ja käyttää tämän kehoa luvatta". Ritsuka käykin terapiassa, mutta se ei paljoa auta.


title: Loveless

text:
Tarina alkaa, kun Ritsuka vaihtaa koulua. Opettajat tietävät hänen isoveljensä Seimein kuolemasta; tämä oli poltettu kuoliaaksi sidottuna Ritsukan pulpettiin. Seimei oli Ritsukalle hyvin tärkeä, sillä Seimei oli hänen ainoa tukensa väkivaltaisen äidin pahoinpidellessä häntä. Ensimmäisen koulupäivän jälkeen Ritsuka tapaa Soubi Agatsuman, salaperäisen henkilön joka ilmenee olleen Seimein ystävä. Ritsuka saa selville, että Soubi ja Seimei olivat olleet taistelupari: Soubi oli "Fighter" (taistelija) ja Seimei oli ollut "Sacrifice" (uhri). Sacrificet saavat käskyttää Fightereitaan mielensä mukaan, ja ihanteellinen Fighter elääkin Sacrificen vuoksi ja on tämän omaisuutta, sillä Sacrificet nimensä mukaan kärsivät taisteluissa kaikki iskut, kun taas Fighter vain taistelee. Seimein viimeinen käsky Soubille oli rakastaa Ritsukaa ja testamentissaan hän antoikin Ritsukalle Fighterinsa eli Soubin. Tämä tekee Soubista ja Ritsukasta uuden parin, mutta ongelman aiheuttaa Ritsukan oikea nimi Loveless ja Soubin Beloved; vain samanniminen pari voi teoriassa olla oikea ja kunnollinen taistelupari. Kaikesta hässäkästä ja epätietoisuudesta huolimatta Soubi ja Ritsuka alkavat selvittää Seimein murhaajaa ja rakastuvat toisiinsa.
Animejaksoja on yhteensä 12. Manga-pokkareita on ilmestynyt 12 jotka sisältävät 117 kappaletta (chapter). Sarja jatkuu vieläkin Animen alkumusiikkina on Okina Reikan "Tsuki no Curse" ja loppumusiikkina Kaori Hikidan "Michiyuki".


title: International Mobile Equipment Identity

text: International Mobile Equipment Identity (IMEI) on viisitoista merkkiä pitkä matkapuhelimen laitetunnus, jolla voidaan tunnistaa matkapuhelin verkosta. Laitetunnuksiin siirryttiin, koska matkapuhelimia varastettiin ja niiden SIM-kortit vaihdettiin toisiin, minkä vuoksi pelkkä SIM-tunnuksella laitteen tunnistaminen verkosta ei ollut riittävä tapa vaikuttaa puhelimen käyttöominaisuuksiin. Koodin saa näkyviin näppäilemällä *#06# numeronäppäimistöllä.


title: International Mobile Equipment Identity

text: Verkko-operaattori tallentaa IMEI-koodit Equipment Identity Register (EIR)-tietokantaan.


title: International Mobile Equipment Identity

text: Nykyinen IMEI-rakenne otettiin käyttöön 1. tammikuuta 2003, joskin vanha rakenne oli sen rinnalla käytössä 1. huhtikuuta 2004 saakka. IMEI on 15 numeroinen merkkijono, jonka kahdeksan ensimmäistä numeroa muodostavat Type Allocation Coden (TAC), joka yksilöi puhelinmallin. Sitä seuraavat kuusi numeroa (SN) kertovat sarjanumeron TACin sisällä ja viimeinen numero on Luhnin algoritmilla laskettu tarkastusnumero. IMEIn rinnalla on olemassa myös IMEISV (IMEI Software Version), jossa IMEIn viimeisen tarkistusnumeron korvaa kaksi numeroa pitkä Software version number (SVN). SVN:n arvo on yksilöllinen kullekin ohjelmistoversiolle TACin sisällä, joskin arvo 00 viittaa prototyyppiohjelmistoon ja 99 on varattu muuhun käyttöön. IMEISV on käytössä matkapuhelimen tunnistautuessa verkkoon; verkkoon ei koskaan lähetetä tarkastusnumeroa, joka on tarkoitettu poistamaan inhimilliset virhemahdollisuudet kopioitaessa sarjanumeroa käsin.


title: International Mobile Equipment Identity

text: Alkuperäinen IMEI-rakenne oli myös 15 merkkiä pitkä. Sen ainoa ero oli, että Type Allocation Code oli ainoastaan kuusi numeroa pitkä, ja sitä seurasi kaksi numeroa pitkä Final Assembly Code (FAC). FACin tarkoitus oli ilmaista kokoonpanotehdas, ja jokaisella valmistajalla oli kullekin tehtaalleen oma yksilöllinen numeronsa. Tämä johti kuitenkin sarjanumeroavaruuden tehottomaan käyttöön.


title: International Mobile Equipment Identity

text: IMEI-koodien vaihtamista on käytetty rikosseuraamuksen välttelyyn varastetuissa laitteissa, sekä muissa laitteissa, joihin kohdistuvia pakkokeinoja yritetään välttää.


title: International Mobile Equipment Identity

text: IMEI-koodin vaihtaminen voi täyttää rikoksen, väärennysaineiston hallussapidon, tunnusmerkistön, mikäli välinettä tai tarviketta pääasiallisesti käytetään väärennysrikosten tekemiseen. Mikäli IMEI-koodi vaihdetaan tarkoituksena käyttää sitä harhauttavana todisteena, voi kyseeseen siis tulla väärennysrikos.


title: International Mobile Equipment Identity

text: IMEI-koodien kopiointia eli IMEI:n vaihtamista toiseen voi käyttää rikoksissa välttämään esimerkiksi Poliisin seurantaa, salakuuntelua ja vuodesta 2014 alkaen myös teknistä laitetarkkailua. Rikolliset ovat esimerkiksi kopioineet käyttämiinsä laitteisiin koodeja kauppojen hyllyillä olevista puhelimista. Teleoperaattorit myöntävät, että verkossa on jatkuvasti samoilla IMEI-koodeilla useita puhelimia. Aina duplikaatti IMEI ei johdu käyttäjistä, joskus myös valmistajat tekevät samalla IMEI:llä useita laitteita. Jos Poliisi hakee pakkokeinoille lupaa vain IMEI-koodin perusteella, aiheuttaa tämä myös sen riskin, että Poliisi kohdistaa mm. sijainnin seurantaa, kuuntelua tai tietomurtoja teknisenä laitetarkkailuna myös viattomiin ja sivullisiin kansalaisiin, jos heidän IMEI-koodinsa on samalla myös rikollisten laitteissa. Duplikaatti-IMEI-koodien mahdollisuus on rapauttamassa telepakkokeinojen arvoa tutkinnoissa.


title: Slovintsin kieli

text: Slovintsin kieli (slovintsiksi "słowińskô mòwa") on toisen maailmansodan aikana sukupuuttoon kuollut slaavilainen kieli. Jotkin yksittäiset sanat ja ilmaisut selvisivät toisen maailmansodan läpi. Slovintsin kieli on erittäin lähellä kašubin kieltä ja jotkin tahot uskovat slovintsin kielen puhujien olleen luterilaisia kašubin kielen puhujia. Kieli muistutti paljon puolaa.


title: ICL

text: International Computers Ltd tai ICL oli brittiläinen tietotekniikkalaitteistojen valmistaja, joka toimi vuosina 1968–2002.


title: ICL

text:
1990-luvun alussa ICL:llä oli toimintaa 70 maassa ja 27 000 työntekijää. Yhtiöllä oli vahva markkina-osuus Englannissa, Ranskassa, Tanskassa ja Hollannissa.
Toukokuussa 1991 ICL hankki omistukseensa Nokia Datan, joka valmisti muun muassa MikroMikko-tietokoneita. MikroMikko säilyi myös ICL:n tuotemerkkinä.


title: ICL

text: Vuonna 1996 ICL:n ja Fujitsun mikrotietokoneiden valmistusyksiköt yhdistettiin uudeksi yhtiöksi, jolloin myös Suomen liiketoiminnot liitettiin osaksi uutta yhtiötä. Yhtiö nimettiin uudelleen nimellä Fujitsu Services Limited emoyhtiön Fujitsun mukaan.


title: Olesja Zykina

text: Olesja Nikolajevna Zykina (, s. 7. lokakuuta 1980 Kaluga, Neuvostoliitto) on venäläinen pikajuoksija, jonka päämatka on 400 metrin juoksu.


title: Olesja Zykina

text: Zykina kilpaili Annecyn nuorten MM-kisoissa 1998, joissa hän sijoittui 100 metrin juoksussa kahdeksanneksi ajalla 11,88 ja Riian nuorten EM-kisoissa 1999, joissa hän voitti 400 metriä ajalla 52,00. Lissabonin sisäratojen MM-kisoissa 2001 hän voitti 400 metrillä MM-pronssia ajalla 51,71. Hän oli samoissa kisoissa mukana Venäjän 4 x 400 metrin viestijuoksujoukkueessa, joka voitti MM-kultaa. Myöhemmin samana vuonna Edmontonin ulkoratojen MM-kisoissa Zykina sijoittui 400 metrillä kuudenneksi ajalla 50,93 ja oli voittamassa viestissä MM-pronssia. Seuraavana vuonna hän voitti Münchenin EM-kisoissa kultaa 400 metrillä ajalla 50,45 ja voitti viestissä hopeaa. Kauden lopussa hän juoksi yleisurheilun maailmancupissa kolmanneksi.


title: Olesja Zykina

text: Zykina oli mukana voittamassa MM-kultaa Birminghamin sisäratojen MM-kisoissa 2003 4 x 400 metrin viestissä. Myöhemmin samana vuonna hän oli kuudes Pariisin ulkoratojen MM-kisoissa 400 metrillä ja oli mukana voittamassa viestissä MM-hopeaa. Kauden lopussa hän oli viides. Ateenan olympialaisissa 2004 Zykina oli mukana voittamassa pitkässä viestissä olympiahopeaa. Seuraavana vuonna hän juoksi Helsingin MM-kisoissa 400 metrillä kuudenneksi. Vuonna 2007 hän voitti samalla matkalla sisäratojen EM-pronssia ja vuotta myöhemmin sisäratojen MM-kultaa.


title: Grey DeLisle

text: Grey DeLisle (oikealta nimeltään Erin Grey Van Oosbree, s. 24. elokuuta 1973 Fort Ord, Kalifornia) on yhdysvaltalainen Annie-ehdokkuuden saanut ääninäyttelijä sekä Grammy-palkittu laulaja ja lauluntekijä, joka tunnetaan parhaiten muun muassa rooleistaan Mandyna "The Grim Adventures of Billy & Mandyssa" ja Daphne Blakena useissa "Scooby-Doo"-animaatioissa.


title: Grey DeLisle

text: DeLisle syntyi Erin Grey Van Oosbreena Fort Ordin Kalifornian osavaltiossa vuonna 1973. Hänen lapsuutensa oli vaikeaa aikaa, sillä hänen äitinsä oli muun muassa pitkään huumeriippuvainen. Hänen isänsä puolestaan ajoi rekkaa. Vanhempiensa erottua DeLisle kasvoi isoäitinsä Eva Flores Ruthin luona, joka lauloi ja esiintyi 1940-luvulla salsan parissa tunnetun Tito Puenten kanssa. Myöhemmin teini-ikäisenä DeLisle muutti Los Angelesiin, jossa hän esiintyi stand up -komiikan ohella teatterin parissa ennen ääninäyttelijän ja laulajan uraansa.


title: Grey DeLisle

text: DeLisle päätyi ääninäyttelijäksi tehtyään aluksi stand up -esiintymisiä laulamisen ohella. Kiertueiden aikana hän usein imitoi tarinoidensa yhteydessä ja myöhemmin DeLisleä pyydettiin kokeilemaan ääninäyttelemistä animaatioihin. Hän ei kuitenkaan päässyt saman tien tekemään äänirooleja vaan joutui odottamaan pitkään ennen ensimmäistä tilaisuuttaan. DeLisle opiskeli myös näyttelemistä Pacific Conservatory of Performing Artsissa teatterin parissa.


title: Grey DeLisle

text: Lopulta DeLisle teki ensimmäisen koe-esiintymisen ääniroolia varten agenttinsa toimistossa "Ipanat"-animaatiosarjaan. Myöhemmin hän sai kuulla saaneensa Reptarin roolin "Ipanoista". Se oli myös DeLislen ensimmäinen äänirooli, jonka ensimmäinen äänitys oli mennä pieleen hänen ajettuaan melkein kolarin 101-moottoritiellä. Käydessään autossa läpi vuorosanojaan hän oli törmätä edessä olevaan autoon, mutta onnistui väistämään joutuen kuitenkin väistöliikkeestä aiheutuneen rengasrikon vuoksi jäämään tien varteen. DeLisle viittoili moottoritien varressa kyytiä, kunnes eräs mies suostui viemään hänet Klasky-Csupon studiolle.


title: Grey DeLisle

text: Sittemmin hänen ääniroolinsa 1990-luvulla olivat enemmän sivurooleja animaatioissa kuten "Johnny Bravo", jossa hän ääninäytteli suurimman osan naishahmoista, ja "Tehotytöt". Parhaiten DeLisle tunnetaan Mandyn ääniroolista 2000-luvun animaatiosarjassa "The Grim Adventures of Billy & Mandy". Samaan aikaan hänellä oli myös toinen pitkäaikainen äänirooli Vickynä animaatiossa "Fairly Odd Parents". Näiden myötä DeLislestä on tullut yksi tunnetuimmista naispuolisista ääninäyttelijöistä ja on usein saanut monia päärooleja. Vuodesta 2001 lähtien DeLisleä on kuultu myös erinäisissä Scooby-Doo-projekteissa Daphne Blaken äänenä. Alun perin hän päätyi rooliin ystävänsä Mary Kay Bergmanin kuoltua, joka oli muun muassa opettanut hänelle ääninäyttelemistä Kalmenson & Kalmenson -studiolla. Noin viikkoa Bergmanin kuoleman jälkeen Warner Brosin studiolta pyydettiin DeLisleä koe-esiintymään Daphnen roolia varten. Hän ei aluksi halunnut koe-esiintyä roolia varten, mutta Bergmanin aviomiehen suosittelun jälkeen DeLisle meni koe-esiintymään ja sai roolin.


title: Grey DeLisle

text: DeLislen mukaan yksi hänen haastavimmista äänirooleistaan on ollut "issa", sillä hän pelkäsi suututtavansa Tähtien sodan ihailijoita, mikäli epäonnistuisi Asajj Ventressin ja Sith-sotilaan rooleissa. Myöhemmin 2000-luvulla hänet huomioitiin Annie-ehdokkuudella vuonna 2006 animaatiosarjasta "Danger Rangers". Hän on myös antanut äänensä moniin eri videopeleihin.


title: Grey DeLisle

text: Ääninäyttelemisen ohella DeLisle toimii myös laulajana ja sanoittajana. Hän aloitti laulamisen nuorella iällä isoäitinsä ja myöhemmin äitinsä kautta. DeLisle on julkaissut albumeja vuodesta 2000 lähtien ja hänet palkittiin Grammylla vuonna 2005 "Beautiful Dreamer" -albumin myötä.


title: Annika Metsäketo

text: Annika Metsäketo (s. 19. helmikuuta 1971 Helsinki) on suomalainen juontaja ja radioääni. Hän on työskennellyt muun muassa NRJ:llä, Kiss FM:llä ja Radio Novassa. Lisäksi hän toimii freelance-juontajana erilaisissa tapahtumissa.


title: Annika Metsäketo

text: Metsäketo tuli valtakunnallisesti tunnetuksi toimiessaan pelinumeroiden ja Casinopelin arpojana Speden Speleissä. Hän on juontanut televisiossa urheiluohjelmia, Golden Stars -laulukilpailun, sekä Elämä lapselle -konsertteja. Hän on myös näytellyt vuonna 1996 MTV3-kanavalla esitetyn Uuno Turhapuro -televisiosarjan muutamassa jaksossa ja sivuroolissa "Raid"- ja "Duudsonit"-elokuvissa. Metsäketo juonsi "Fiksumpi kuin koululainen" -katsojapeliä, joka esitettiin livenä itse ohjelman jälkeen. Hän on työskennellyt myös risteilyemäntänä Viking Linen M/S Rosellalla.


title: Annika Metsäketo

text: Annika Metsäkedon isä oli muusikko Martti Metsäketo. Hänen veljensä on laulaja Tomi Metsäketo. Metsäketo on naimisissa turkkilaisen Baris Kirkgözinin kanssa.


title: Equipment Identity Register

text: Equipment Identity Register (EIR) on tietokanta, johon verkko-operaattori tallentaa IMEI-koodit.


title: Paul Kipsiele Koech

text: Paul Kipsiele Koech (s. 10. marraskuuta 1981) on kenialainen estejuoksija.


title: Paul Kipsiele Koech

text: Koech sijoittui vuoden 2003 3 000 metrin estejuoksussa toiseksi ajalla 7.57,42. Seuraavana vuonna hän voitti matkalla olympiapronssia Ateenan olympialaisissa ja juoksi kauden lopussa kolmanneksi. Vuonna 2005 Koech oli Helsingin MM-kisoissa seitsemäs ja voitti kauden lopussa . Seuraavana vuonna hän voitti Afrikan mestaruuden. Myöhemmin samana vuonna hän oli ensimmäinen ja toinen yleisurheilun maailmancupissa.


title: Paul Kipsiele Koech

text: Vuonna 2007 Koech oli ainoa 3 000 metrin esteissä kahdeksan minuutin rajan alittanut juoksija, mutta Osakan MM-kisoihin hän ei päässyt kilpailemaan. hän voitti estejuoksun ajalla 8.00,67. Maaliskuussa 2008 Koech saavutti 3 000 metrin juoksussa hopeaa sisäratojen MM-kilpailuissa Valenciassa.


title: Paul Kipsiele Koech

text: Berliinin MM-kilpailuissa 2009 Koech juoksi estejuoksussa neljänneksi ajalla 8.01,26. Bouabdellah Tahri ohitti hänet viime metreillä ja voitti pronssia 0,08 sekunnin erolla.


title: Solitary Motions

text: Solitary Motions on Emmin debyyttialbumi. Se ilmestyi vuonna 2001.


title: Solitary Motions

text: Albumilla julkaistiin singlenä kappaleet "Breakable", "Crashing Down", "Green Car" ja "Solitary Motions".


title: Solitary Motions

text: "Crashing Down" -kappaleen albumiversio on pidempi kuin singleversio.


title: Solitary Motions

text: Solitary Motions oli Suomen virallisella albumilistalla 18 viikkoa. Sen korkein listasijoitus oli yhdestoista.


title: Solitary Motions

text: Kappaleet on sanoittanut Emmi, ellei toisin mainita. Kappaleet ovat säveltäneet Emmi ja Hannu Korkeamäki, joka on myös sovittanut kappaleet.


title: Keski-Suomen Vasemmistoliitto

text: Keski-Suomen Vasemmistoliitto on yksi Vasemmistoliiton 15 piirijärjestöstä. Piiritoimisto sijaitsee Jyväskylässä. Järjestö perustettiin vuonna 1990. Siihen kuuluu nykyisin 28 osastoa. Vasemmistoliitolla on edustajia 23 Keski-Suomen kunnanvaltuustossa. Puolue menetti ainoan kansanedustajansa eduskuntavaaleissa 2015.


title: Brad Arnold

text: Brad Arnold (s. 27. syyskuuta 1978) on yhdysvaltalaisen alternative rock -yhtye 3 Doors Downin laulaja. Arnold on soittanut myös rumpuja bändin ensimmäisellä studio-albumilla "The Better Life". Arnold kasvoi Escatawpassa Mississippissä ja asuu tällä hetkellä Jacksonissa Mississipissä.


title: Brad Arnold

text: Brad Arnold on nuorin bändin jäsenistä. Hän on sanonut, että ainoa paikka missä hän osaa sanoittaa, on rumpujen takana. Hän on koittanut sanoittaa muualla, mutta kertoi, että parhaan tunteen hän saa kuitenkin rumpujen takana.


title: Brad Arnold

text: Brad Arnold joutui autokolariin 3. helmikuuta 2006 ajaessaan Mississippiin. Arnold teloi pahasti kasvonsa, mutta säästyi pahemmilta vammoilta. Yhtyeen basisti Todd Harrell sanoi myöhemmin, "Jos Arnold ei olisi käyttänyt turvavöitä, hän olisi luultavasti kuollut."


title: Brad Arnold

text: Helmikuussa 2007 Arnold lauloi dueton "For the Love" Tracy Lawrencen kanssa.


title: Pohjanmaan Vasemmisto

text: Pohjanmaan Vasemmisto on Vaasan vaalipiirissä toimiva Vasemmistoliiton piirijärjestö. Piirin puheenjohtaja on Seppo Riihikoski. Vasemmistoliitolla on Pohjanmaalla 40 osastoa.


title: Pohjanmaan Vasemmisto

text: Vasemmistoliitolla on viimeksi ollut kansanedustaja Vaasan vaalipiiristä vaalikaudella 1995–1998. Pohjanmaan Vasemmistoliitto on edustettuna Keski-Pohjanmaan-, Etelä-Pohjanmaan- ja Pohjanmaan liittojen maakuntavaltuustoissa.


title: Nyrkkeily kesäolympialaisissa 1932

text: Los Angelesin 1932 kesäolympialaisten nyrkkeily järjestettiin Olympic Auditoriumissa. Samassa hallissa käytiin kisojen painikilpailut.


title: Nyrkkeily kesäolympialaisissa 1932

text: Kilpailuja käytiin kahdeksassa sarjassa ja ne kestivät viisi päivää.


title: Nyrkkeily kesäolympialaisissa 1932

text:
Louis Salica (Yhdysvallat) – J. Callura (Kanada)
Werner Spannagel (Saksa) – J. Trillo (Argentiina)
István Énekes (Unkari) – G. Fayard (Ranska)
Edelweis Rodriguez (Italia) – J. Grey (Filippiinit)


title: Nyrkkeily kesäolympialaisissa 1932

text:
"Suoraan puolivälieriin:"
Kiyonobu Murakami (Japani)
Thomas Pardoe (Iso-Britannia)
Francisco Cabañas (Meksiko)
Isaac Duke (Etelä-Afrikka)


title: Nyrkkeily kesäolympialaisissa 1932

text:
Thomas Pardoe (Iso-Britannia) – Kiyonobu Murakami (Japani)
Francisco Cabañas (Meksiko) – Isaac Duke (Etelä-Afrikka)
Louis Salica (Yhdysvallat) – Werner Spannagel (Saksa)
István Énekes (Unkari) – Edelweis Rodriguez (Italia)


title: Nyrkkeily kesäolympialaisissa 1932

text:
Francisco Cabañas (Meksiko) – Thomas Pardoe (Iso-Britannia)
István Énekes (Unkari) – Louis Salica (Yhdysvallat)


title: Nyrkkeily kesäolympialaisissa 1932

text: Louis Salica (Yhdysvallat) – Thomas Pardoe (Iso-Britannia)


title: Nyrkkeily kesäolympialaisissa 1932

text: István Énekes (Unkari) – Francisco Cabañas (Meksiko)


title: Nyrkkeily kesäolympialaisissa 1932

text:
Alberto Pereyra (Argentiina) – P. Hughes (Irlanti)
Joseph Lang (Yhdysvallat) – S. Tirado (Meksiko)


title: Nyrkkeily kesäolympialaisissa 1932

text:
"Suoraan puolivälieriin:"
Horace Gwynne (Kanada)
Vito Melis (Italia)
Akira Nakao (Japani)
José Villanueva (Filippiinit)
Hans Ziglarsky (Saksa)
Paul Nicolas (Ranska)


title: Nyrkkeily kesäolympialaisissa 1932

text:
Horace Gwynne (Kanada) – Vito Melis (Italia)
José Villanueva (Filippiinit) – Akira Nakao (Japani)
Hans Ziglarsky (Saksa) – Paul Nicolas (Ranska)
Joseph Lang (Yhdysvallat) – Alberto Pereyra (Argentiina)


title: Nyrkkeily kesäolympialaisissa 1932

text:
Horace Gwynne (Kanada) – José Villanueva (Filippiinit)
Hans Ziglarsky (Saksa) – Joseph Lang (Yhdysvallat)


title: Nyrkkeily kesäolympialaisissa 1932

text: José Villanueva (Filippiinit) – Joseph Lang (Yhdysvallat)


title: Nyrkkeily kesäolympialaisissa 1932

text: Horace Gwynne (Kanada) – Hans Ziglarsky (Saksa)


title: Nyrkkeily kesäolympialaisissa 1932

text:
Allan Carlsson (Ruotsi) – K. Kameoha (Japani)
John Hines (Yhdysvallat) – M. Araico (Meksiko)


title: Nyrkkeily kesäolympialaisissa 1932

text:
"Suoraan puolivälieriin:"
John Keller (Kanada)
Josef Schleinkofer (Saksa)
H. Walter (Ranska)
Gaspare Alessandri (Italia)
Carmelo Robledo (Argentiina)
Ernest Smith (Irlanti)


title: Nyrkkeily kesäolympialaisissa 1932

text:
Josef Schleinkofer (Saksa) – John Keller (Kanada)
Gaspare Alessandri (Italia) – H. Walter (Ranska)
Carmelo Robledo (Argentiina) – Ernest Smith (Irlanti)
Allan Carlsson (Ruotsi) – John Hines (Yhdysvallat)


title: Nyrkkeily kesäolympialaisissa 1932

text:
Josef Schleinkofer (Saksa) – Gaspare Alessandri (Italia)
Carmelo Robledo (Argentiina) – Allan Carlsson (Ruotsi)


title: Nyrkkeily kesäolympialaisissa 1932

text: Allan Carlsson (Ruotsi) – Gaspare Alessandri (Italia)


title: Nyrkkeily kesäolympialaisissa 1932

text: Carmelo Robledo (Argentiina) – Josef Schleinkofer (Saksa)


title: Nyrkkeily kesäolympialaisissa 1932

text:
Gaston Mayor (Ranska) – M. Ponce (Meksiko)
Mario Bianchini (Italia) – R. Perdie (Uusi-Seelanti)
Frank Genovese (Kanada) – E. Vargas (Argentiina)
Franz Kartz (Saksa) – O. Shu Ko (Japani)
Lawrence Stevens (Etelä-Afrikka) – J. Padilla (Filippiinit)


title: Nyrkkeily kesäolympialaisissa 1932

text:
"Suoraan puolivälieriin:"
Nathan Bor (Yhdysvallat)
H. Mizler (Iso-Britannia)
Thure Ahlqvist (Ruotsi)


title: Nyrkkeily kesäolympialaisissa 1932

text:
Nathan Bor (Yhdysvallat) – H. Mizler (Iso-Britannia)
Thure Ahlqvist (Ruotsi) – Gaston Mayor (Ranska)
Mario Bianchini (Italia) – Frank Genovese (Kanada)
Lawrence Stevens (Etelä-Afrikka) – Franz Kartz (Saksa)


title: Nyrkkeily kesäolympialaisissa 1932

text:
Thure Ahlqvist (Ruotsi) – Nathan Bor (Yhdysvallat)
Lawrence Stevens (Etelä-Afrikka) – Mario Bianchini (Italia)


title: Nyrkkeily kesäolympialaisissa 1932

text: Nathan Bor (Yhdysvallat) – Mario Bianchini (Italia)


title: Nyrkkeily kesäolympialaisissa 1932

text: Lawrence Stevens (Etelä-Afrikka) – Thure Ahlqvist (Ruotsi)


title: Nyrkkeily kesäolympialaisissa 1932

text:
Erich Campe (Saksa) – A. Hirabayashi (Japani)
Carl Jensen (Tanska) – N. Althin (Ruotsi)
Luciano Fabrioni (Italia) – H. Thomas (Uusi-Seelanti)
Bruno Ahlberg (Suomi) – T. Mancini (Kanada)
Edward Flynn (Yhdysvallat) – L. Sardella (Argentiina)
Robert Barton (Etelä-Afrikka) – J. Flood (Irlanti)
Lucien Laplace (Ranska) – C. Padilla (Filippiinit)
David McCleave (Iso-Britannia) – A. Romero (Meksiko)


title: Nyrkkeily kesäolympialaisissa 1932

text:
Erich Campe (Saksa) – Carl Jensen (Tanska)
Bruno Ahlberg (Suomi) – Luciano Fabrioni (Italia)
Edward Flynn (Yhdysvallat) – Robert Barton (Etelä-Afrikka)
David McCleave (Iso-Britannia) – Lucien Laplace (Ranska)


title: Nyrkkeily kesäolympialaisissa 1932

text:
Erich Campe (Saksa) – Bruno Ahlberg (Suomi) 3–0
Edward Flynn (Yhdysvallat) – David McCleave (Iso-Britannia)


title: Nyrkkeily kesäolympialaisissa 1932

text: Bruno Ahlberg (Suomi) – David McCleave (Iso-Britannia) luovutus


title: Nyrkkeily kesäolympialaisissa 1932

text: Edward Flynn (Yhdysvallat) – Erich Campe (Saksa)


title: Nyrkkeily kesäolympialaisissa 1932

text:
Roger Michelot (Ranska) – L. Lavoie (Kanada)
Hans Bernlohr (Saksa) – A. Lowe (Uusi-Seelanti)


title: Nyrkkeily kesäolympialaisissa 1932

text:
"Suoraan puolivälieriin:"
Carmen Barth (Yhdysvallat)
M. Cruz (Meksiko)
L. Szighetti (Unkari)
Ernest Pierce (Etelä-Afrikka)
Amado Azar (Argentiina)
A. Lonzinotti (Italia)


title: Nyrkkeily kesäolympialaisissa 1932

text:
Carmen Barth (Yhdysvallat) – M. Cruz (Meksiko)
Ernest Pierce (Etelä-Afrikka) – L. Szighetti (Unkari)
Amado Azar (Argentiina) – A. Lonzinotti (Italia)
Roger Michelot (Ranska) – Hans Bernlohr (Saksa)


title: Nyrkkeily kesäolympialaisissa 1932

text:
Carmen Barth (Yhdysvallat) – Ernest Pierce (Etelä-Afrikka)
Amado Azar (Argentiina) – Roger Michelot (Ranska)


title: Nyrkkeily kesäolympialaisissa 1932

text: Ernest Pierce (Etelä-Afrikka) – Roger Michelot (Ranska)


title: Nyrkkeily kesäolympialaisissa 1932

text: Carmen Barth (Yhdysvallat) – Amado Azar (Argentiina)


title: Nyrkkeily kesäolympialaisissa 1932

text:
Gino Rossi (Italia) – Nikolaos Mastoridis (Kreikka)
James Murphy (Irlanti) – John Miler (Yhdysvallat)
Peter Jörgensen (Tanska) – Rafael Lang (Argentiina)
David Carstens (Etelä-Afrikka) – Hans Berger (Saksa)


title: Nyrkkeily kesäolympialaisissa 1932

text:
Gino Rossi (Italia) – James Murphy (Irlanti)
David Carstens (Etelä-Afrikka) – Peter Jörgensen (Tanska)


title: Nyrkkeily kesäolympialaisissa 1932

text: Peter Jörgensen (Tanska) – James Murphy (Irlanti)


title: Nyrkkeily kesäolympialaisissa 1932

text: David Carstens (Etelä-Afrikka) – Gino Rossi (Italia)


title: Nyrkkeily kesäolympialaisissa 1932

text:
George Maughan (Kanada) – Heinz Kohlhaas (Saksa)
Alberto Lovell (Argentiina) – Gunnar Bärlund (Suomi) 3–0


title: Nyrkkeily kesäolympialaisissa 1932

text:
"Suoraan välieriin:"
Luigi Rovati (Italia)
Frederick Feary (Yhdysvallat)


title: Nyrkkeily kesäolympialaisissa 1932

text:
Luigi Rovati (Italia) – Frederick Feary (Yhdysvallat)
Alberto Lovell (Argentiina) – George Maughan (Kanada)


title: Nyrkkeily kesäolympialaisissa 1932

text: Frederick Feary (Yhdysvallat) – George Maughan (Kanada)